Alegzandra/wili-2018-roplus huggingface dataset:
ལ་དོན་ཡི་གེ་བདུན་གྱི་ནང་ནས་ན་ཡི་ཚིག་ཕྲད་འཇུག་ཡུལ་བཅུ་བཞི་ནི།༡.དམིགས་ཀྱིས་འབྱེད་པ།༢.རྒྱུ་མཚན་བསྟན་པ། ༣.རྒྱུ་མཚན་དོན་གྱི་བསྟན་པ། ༤.ལས་སུ་བྱ་བ། ༥.དགོས་ཆེད། ༦.བརྟེན་གནས། ༧.ཚིག་སྔ་ཕྱིའི་དོན་འགལ་བར་སྟོན་པ། ༨.སྔ་ཚིག་དོན་མི་འོས་པའམ་ཕྱི་ཚིག་ངེས་པར་བྱས་པ། ༩.དེ་ལས་བཟློག་པ་ཉིད། ༡༠.འགལ་བའང་མི་འགལ་བར་སྟོན་པ། ༡༡.སྨོན་ལམ་དོན་ཅན། ༡༢.འདྲི་བའི་དོན་ཅན། ༡༣.ཐེ་ཚོམ་གྱི་གཞི་ལ་སྦྱར་བ། ༡༤ཚེ་སྐབས་ལ་སྦྱར་བ་བཅས་སོ།།

རྒྱང་རིང་ནུབ་ཕྱོགས་གནས་སྡོད་བོད་རིགས་ཚོ༎ མཉམ་དུ་འཛོམས་པའི་དགའ་སྟོན་གསོལ་ཚིགས་ཐོག༎ དྲན་རྟེན་མཚོན་པའི་འདྲ་པར་བཏབ་པ་དང༌༎ བྱུང་འདས་གཏམ་གྱི་སྒོ་མོ་ཅི་ཡང་ཕྱེས༎

ཡང་རླུང་གི་གློག་རྡུལ་གནས་རིམ་ནི་བུལ་ལྕགས་རིགས་ཀྱི་གློག་རྡུལ་གནས་རིམ་དང་འདྲ་པོ་ཡོད། བུལ་ལྕགས་རིགས་ཀྱི་རྩ་རྫས་ལྟར། ཡང་རླུང་གིས་ཚ་རྒྱུའི་རིགས་ཀྱི་རྩ་རྫས་དང། འཚོ་རླུང། མུ་ཟི་མཉམ་དུ་འདུས་པའི་ ཆོ་ག་ཕན་ཚུན་འདྲ་པོ་ཡོད། ཕྱོགས་གཞན་ནས་བཤད་ན། ཚྭ་རྒྱུའི་རིགས་ཀྱི་རྩ་རྫས་དང་འདྲ་བར་ཡང་རླུང་གིས་མ་རྡུལ་ཟུང་གི་ཆ་རྡུལ་ཡང་གྲུབ་པ་མ་ཟད། ལྕགས་རིགས་དང་ལྕགས་རིགས་མིན་པའི་མཉམ་ཆིངས་ཡང་གྲུབ་ཐུབ།

༈ དེ་ནས་སྲས་གཉིས་པ་དར་མ་འུ་དུམ་བཙན་རྒྱལ་སར་བཞག བོད་ཀྱི་ལོ་རྒྱུས་དང་ཆོས་འབྱུང་མང་ཆེ་བར་འདི་ནི་རྒྱུད་གྱོང་བ། བློ་རྟུལ་བ། གཟུགས་བ་གླང་གི་ཤ་ཚུགས་སུ་ཡོད་པ། ཆང་ལ་དགའ་བ། མདོར་ན་བྱ་སྤྱོད་ཐམས་ཅད་ཧ་ཅང་ངན་པ་སོགས་སུ་ངོས་བཟུང་ནས་རྒྱལ་བོ་འདི་ཉིད་ཆོས་ལ་སྡང་བ་ཞིག་ཡིན་པ། ཆོས་བསྣུབས་པས་བོད་ལ་ཕམ་ཉེས་བྱུང་ཚུལ་སོགས་བརྗོད་ནས་སྨད་པར་བྱས་པ་ནི་དོན་དངོས་དང་མི་མཐུན་པར་སྣང་སྟེ། དེ་ལ་རྒྱུ་མཚན་འགའ་འགོད་པར་བྱ་སྟེ། དང་པོ་ཡིན་ན། བོན་ཆོས་ལ་དད་པའི་བློན་དབས་ཏོ་རས་སོགས་དབང་ཆེ་ཞིང་ནང་བསྟན་ལ་མི་དགའ་བས་འུ་དུམ་བཙན་ལ་དབང་མེད་པ་དང་། རང་གི་འདོད་པ་བཞིན་མི་འགྲུབ་པས་སེམས་སྐྱོ་ནས་ཆང་དང་མཛེས་མར་རོལ། དེ་ནས་ཅི་ཡིན་མི་ཤེས་པའི་བྱ་ངན་སྣ་ཚོགས་ཤིག་སྒྲུབ་པ་ཡིན། གཉིས་པ་ཡིན་ན། གླང་དར་མས་མཐོང་ཚད་ཀྱི་རབ་བྱུང་གི་སྡེ་དང་མི་སེར་ལ་བཙན་དབང་བྱས་ན་ཆོས་འཇིག་འགྲོ་བར་འདོད་པ་ནི་ཡིད་ལུས་ཐ་དད་པའི་སྐབས་མ་ཕྱེད་པ་ཙམ་རེད་མ་གཏོགས་ཆོས་འདོན་པ་དང་མཆོད་ཚུལ་སོགས་གླེང་རྒྱུ་འདུག་པ་རེད། གསུམ་པ་ནི། ཁོས་ཆོས་བསྣུབས་པའི་ཚུལ་བསྟན་པ་ནི། གསང་སྔགས་སོགས་ཆོས་ལོག་སྦྱོར་ལོག་མང་པོ་དར་ནས་སེར་མོ་བ་དང་སྔགས་རྒན་ཚོས་མི་ཤེས་ཤེས་ཁུལ་གྱིས་ཆོས་རྫུན་མང་པོ་སྤེལ་བས་ཚད་མེད་ཀྱི་ལས་བསགས་ཆེ་བར་གཟིགས་ནས། སླར་ཆོས་ཡང་དག་པ་དང་གཙང་མ་ཞིག་དར་ཆེད་ཡིན་ནམ་སྙམ་མོ།། བཞི་བ་ནི། མཆོད་རྟེན་དང་སྐུ་གསུང་ཐུགས་རྟེན། ལྷ་ཁང་སོགས་མེར་སྲེག་པ་ནི་བློན་དབང་བཙན་པ་ཚོས་རྒྱལ་བོའི་བཀའ་ཡིན་ཞེས་བཀའ་རྫུན་བསྒྲགས་ནས་བྱས་པ་ཡིན་འདྲ། མཐར་ལྷ་ལུང་དཔལ་རྡོར་གྱིས་བཀྲོངས་ནས་མདོ་སྨད་དུ་བྲོས། མདོ་སྨད་ནས་བསྟན་པའི་མེ་རོ་གསོས་ཚུལ་ཧ་ཅང་མང་པས་གཞན་ལ་གཟིགས། བཙན་པོ་འདིས་རྒྱལ་ས་ལོ་དྲུག་ལ་བཟུང་། མེ་སྟག་༩༠༦ལོར་བཀྲོངས་སོ།། བཙན་པོ་འདིའི་ལོ་རྒྱུས་ལ་དབྱེ་ཞིབ་བྱེད་འདོད་ཚེ། ལྡེའུ་ཆོས་ཆོས་འབྱུང་། མཁས་པའི་དགའ་སྟོན། བོད་ཀྱི་ལོ་རྒྱུས་རགས་རིམ་གཡུ་ཡི་ཕྲེང་བ་བཅས་ན་གསལ་བས་དེར་གཟིགས། གླང་དར་གྱི་སྲས་འོད་སྲུང་དང་ཡུམ་བརྟན་གཉིས་ནས་སྨད་སིལ་མའི་འགོ་བརྩམས་པ་ཡིན་ནོ།། ༢༠༡༠-༡༠-༨

སྒྲིག་གིས་བཀོད་པའི་དུས་ཚིགས་ཟིན་པ་དང༌༎ ཊུ་ཀི་ཡུལ་ནས་གནམ་གྱི་མཐོངས་ན་མཛེགས༎ ཟུར་བཞི་སྒོར་བའི་སྒེར་ཁུང་ཆུང་ཆུང་ནས༎ གྲོང་གི་བཀོད་པ་རི་མོ་ཇི་བཞིན་མཐོང༌༎

ད་ཆ་ངས་ཕྱིར་བསམ་ཞིག་གཏོང་དུས་དུས་རབས་ཀྱིས་ཕོ་ཉས་ང་ལ་གནད་དོན་གཅིག་གི་ཐད་ལ་ཨུ་ཚུགས་རྩ་བ་ནས་བརྒྱབ་མ་བྱུང་། མ་གཞི་ཡིན་སྲིད་བྱེད་ཚུལ་དེ་འདྲ་ཡང་དག་པ་ཞིག་ཡིན་སྲིད། དེང་སང་འཛམ་གླིང་དར་རྒྱས་ཆེ་བའི་དུས་རབས་དེ་ཡིན་ཙང་། དོན་དག་གང་འདྲ་ཞིག་འགྲུབ་དགོས་རུང་། ཚང་མ་གཟི་བརྗིད་ཁོག་སྟོང་གི་ངོ་བོ་ཤ་སྟག་ཡིན་སྟབས། དུས་རབས་ཀྱི་ཕོ་ཉས་བྱས་པའི་ལས་དེ་ཡང་དག་པ་ཞིག་ཡིན་སྲིད།
ཁོང་ནི་དགའ་ལྡན་ཁྲི་ཐོག་དོན་བཞི་པ་རེད། རབ་བྱུང་བཅུ་གསུམ་པའི་ལྕགས་གླང(སྤྱི་ལོ1781)ལོར་རྒྱལ་མོ་ཚ་བ་རོང་དུ་སྐུ་འཁྲུངས། དགུང་ལོ་དྲུག་པའི་ཐོག་གྲྭ་རྒྱུན་དང་མཉམ་དུ་དབུས་སུ་ཕེབས། སེར་སྨད་གྲྭ་ཚང་དང་། རྒྱལ་རོང་ཁང་ཚན་དུ་ཆོས་ཞུགས་མཛད་དེ།གཞུང་ཆེན་པོ་ལྔའི་སློབ་གཉེར་ཐོན་ནས། དགུང་ལོ་སོ་གསུམ་པར་དགུན་ཁའི་དགེ་བཤེས་གླིང་བསྲེ་གནང་། དགུང་ལོ་སོ་དྲུག་པར་དགེ་བཤེས་ལྷ་རམས་པའི་གྲྭ་སྐོར་དམ་བཅའ་མིག་དཔེར་འོས་པ་མཛད། དེ་ལོའི་དབྱར་ཐོག་རྒྱུད་སྨད་དུ་ཞུགས་ནས་ལོ་བཅུའི་རིང་གསང་སྔགས་ཀྱི་སློབ་གཉེར་གནང་།དགུང་ལོ་ཞེ་དྲུག་པར་རྒྱུད་སྨད་བླ་མ་དབུ་མཛད་དང་། དགུང་ལོ་ཞེ་བདུན་པར་རྒྱུད་སྨད་མཁན་པོ། དགུང་ལོ་ང་བདུན་པར་བྱང་རྩེ་ཆོས་རྗེའི་ཁྲི་ཕེབས། དགུང་ལོ་རེ་གསུམ་པར་དགའ་ལྡན་ཁྲིར་ཕེབས། དེའི་ཕྱི་ལོར་ཏཱ་ལའི་བླ་མ་སྐུ་ཕྲེང་བཅུ་གཅིག་པ་མཁས་གྲུབ་རྒྱ་མཚོའི་ཡོངས་འཛིན་ཕེབས། དགའ་ལྡན་ཁྲི་ལོ་བཞི་བསྐྱངས། དགུང་གྲངས་རེ་དྲུག་ཐོག་སྐུ་གཤེགས།།

ཕྱག་རོགས་སྤྱི་འཐུས་བཞི་དང་གཞུང་ཚབ་ཀྱིས༎ འཛམ་གླིང་ཁ་འཐོར་བོད་རིགས་ཡོངས་རྫོགས་ཀྱིས༎ ཆིག་སྒྲིལ་དཔུང་པའི་ནུས་ཤུགས་བརྟན་པོ་ཡིས༎ བདེན་དོན་རྩོད་ལེན་དགོས་པའི་དྲན་སྐུལ་གནང༌༎

སྐྱེས་ཡུལ་གཅིག་པའི་མི་དང་སྤུན་མཆེད་འགས༎ གདན་ཞུས་ངོ་ལྡོག་མ་ནུས་ཁྱིམ་དུ་སོང༌༎ ཁྲག་དྲི་བྲོ་བའི་གཞིས་ཀྱི་དྲག་གནོན་དང༌༎ མི་ཡུལ་འགྲིམས་པའི་ལོ་ཟླའི་རྒྱུད་རིམ་གླེང༌༎

༡.ཚིག་སྔ་མ་མཚམས་སྦྱོར་བྱརད་པ་དང། ཕྱི་མ་མཚམས་སྦྱོར་བྱར་བཟུང་ནས་དུས་སྔ་ཕྱིས་འཇུག་པའི་མཚམས་སྦྱོར་ལྷག་བཅས། ༢.ཚིག་དོན་སྔ་ཕྱི་གཉིས་ཀ་མཚམས་སྦྱོར་བྱར་བཟུང་ནས་དུས་རིམ་གྱིས་འཇུག་པའི་མཚམས་སྦྱོར་ལྷག་བཅས། ༣.ཚིག་དོན་སྔ་ཕྱི་གཉིས་ཀ་མཚམས་སྦྱོར་བྱར་བཟུང་ནས་དུས་གཅིག་ཅར་དུ་འཇུག་པའི་མཚམས་སྦྱོར་ལྷག་བཅས། ༤.དབྱེ་བ་འདྲེན་པའི་དམ་བཅའ་ལྷག་བཅས། ༥.གཏན་ཚིག་འདྲེན་པའི་དམ་བཅའ་ལྷག་བཅས། ༦.ངེས་ཚིག་འདྲེན་པའི་དམ་བཅའ་ལྷག་བཅས། ༧.རྒྱས་བཤད་འདྲེན་པའི་དམ་བཅའ་ལྷག་བཅས་དངབཅས་མཚམས་སྦྱོར་ལྷག་བཅས་གསུམ་དང་དམ་བཅའ་ལྷག་བཅས་བཞིདང། ལྷག་བཅས་བདུན་པོའི་སྟེང་དུ། ༨.ཚིག་དོན་སྔ་མ་ལས་གཞན་འདྲེན་པའི་གཞན་འདྲེན་ལྷག་བཅས་བསྣན་པས་བརྒྱད་དོ།

ཁྱོན་གྲོང་ཁྱེར་༡༢ཙམ་2014ལོའི་འཛམ་གླིང་བུམ་པའི་མགྲན་སྡུར་གྱི་མགྲན་རྭར་འཚུད་ཡོད།ཧྥེ་ལུན་དང་ཏའ་ཁན་ཕུ། ཧྥེ་ལོ་ལི་ཡ་ནོ་པོ་ལི་སི། ག་ཡ་ཉི་ཡ། ལི་ཡོ་པོ་ལན་ཁེ་བཅས་ཀྱི་རེ་ཞུ་དེ་ཕྱིར་སློག་ཡོད་འདུག

གཞིས་ལུས་བོད་མིའི་བདེན་པའི་ཞི་རྒོལ་ལ།། དམར་པོའི་གཞུང་གི་མཚོན་ཆའི་དྲག་གནོན་དང༌།། དྲང་བདེན་མིན་པའི་མནར་གཅོད་འདྲ་མིན་འོག། བསད་བཟུང་རྡུང་བརྡེགས་བྱས་པའི་ལོ་རྒྱུས་གླེང༌།།

ཁྱད་པར་དུ་སྐྱེ་དང་ཚེ་རབས་ཕྲེང་བར་མེ་ཏོག་གང་ལ་ཕོག་པའི་ལྷ་སྐལ། སྒྲུབ་བརྒྱུད་སྙིང་པོའི་ཐབས་གྲོལ་གྱི་གདམས་པ་ཟུང་འཇུག་གྲུབ་པའི་གོ་སར་གཤེགས་པའི་ཤུལ་ཆེན་པོ་འདི་ཉིད་བཞེས་པའི་ཡུལ་ནི།

མི་རིགས་མཉམ་འདྲེས་དང་མི་རིགས་གཞན་བསྒྱུར་སྐོར། རྩོམ་པ་པོ། འབའ་བ་ཕུན་ཚོགས་དབང་རྒྱལ། མི་རིགས་མཉམ་འདྲེས་དང་མི་རིགས་གཞན་བསྒྱུར་ཞེས་པའི་ཐ་སྙད་འདི་གཉིས་ལ་གཞུང་ལུགས་སྨྲ་བའི་ཁྲོད་མི་རིགས་དང་གྲལ་རིམ་གྱི་ལངས་ཕྱོགས་མི་འདྲ་བས་འགྲེལ་ཚུལ་ཡང་མི་འདྲ་བ་མང་མོད། དོན་གྱི་འགལ་ཟླར་གྱུར་པའི་ལྟ་ཚུལ་གཉིས་སུ་དབྱེ་ཆོག་སྟེ། གཅིག་ནི་བཙན་འཛུལ་བ་དང་མི་སེར་སྤེལ་མཁན། གཉའ་གནོན་པ། དབང་བསྒྱུར་པ། མི་རིགས་སྟོབས་ཅན་ནམ་རྒྱལ་ཁབ་གང་དེའི་གཙོ་གཞིའི་མི་རིགས་སམ་མི་རིགས་ཆེན་མོའི་ཕྱོཊ་ནས་མི་རིགས་མཉམ་འདྲེས་དང་གཞན་འགྱུར་གྱི་བཟང་ཕྱོགས་ཀྱི་དོན་སྙིང་གླེང་ཞིང་ཡོད། ཅིག་ཤོས་ཀྱིས་དེ་ལས་ལྡོག་པའི་ལངས་ཕྱོགས་དང་ལྟ་བས་ཕ་རོལ་བོའི་ལྟ་བའི་ངན་ཕྱོགས་དང་ཐ་ན་ལོག་སྤྱོད་ཀྱི་ལྟ་བར་དགག་སྒྲུབ་བྱེད་ཅིང་མཆིས། ལྟ་བ་མི་འདྲ་བ་འདི་གཉིས་ནི་གནད་དོན་འདིའི་སྟེང་གི་གཞི་རྩའི་ལྟ་བ་གཉིས་སོ། །
དགུང་ལོ་དྲུག་པར་པཎ་ཆེན་སྐུ་ཕྲེང་བཞི་བ་བློ་བཟང་ཆོས་རྒྱན་དང༌། གསང་ཕུ་གླིང་སྨད་ཞབས་དྲུང་དཀོན་མཆོག་ཆོས་འཕེལ་གཉིས་ཀྱིས་རྭ་སྒྲེང་ཇོ་བོ་འཇམ་དཔལ་རྡོ་རྗེའི་སྤྱན་སྔར་བརྟག་ཞུ་མཛད་དེ་རྒྱལ་བ་སྐུ་ཕྲེང་བཞི་བ་ཡོན་ཏན་རྒྱ་མཆོའི་ཡང་སྲིད་ཡིན་པར་ངོས་འཛིན་མཛད། དགུང་ལོ་བརྒྱད་པར་པཎ་ཆེན་བློ་བཟང་ཆོས་རྒྱན་གྱིས་མཁན་པོ་དང༌། གླིང་སྨད་ཞབས་དྲུང་འཇམ་དབྱངས་དཀོན་མཆོག་ཆོས་འཕེལ་གྱིས་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས།མཚན་ལ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ༌བསྟན་ལང་ཚོའི་སྡེ་ཞེས་གསོལ།

དེ་ཡང་བོད་བརྒྱུད་བླ་མའི་ཆོས་ལུགས་ཀྱི་མགོ་ཁུངས་རྒྱ་གར་ལ་ཐུག་གཤིས་ཐོག་མར་ཆོས་དཔོན་དག་ལ་གུ་རུ་ཞེས་འབོད་ཅིང་གུ་རུ་ཞེས་པའི་སྒྲ་དེ་དོན་བསྒྱུར་གྱི་དབང་དུ་ན་ལྕི་བ་ལ་འཇུག་སྐད་དོ།།
ཁྱུང་སྤྲུལ་པདྨ་ཕྲིན་ལས་རྒྱ་མཚོ་ལས་མདོ་སྔགས་གཞུང་ལུགས་རྒྱ་མཚོ་ལྟ་བུ་ལ་གསན་བསམ་མཛད་ནས། ཐོས་བསམ་གྱིས་སྒྲོ་འདོགས་ཆོད་པར་མཛད། མཁྱེན་རྟོགས་རྗེ་ཉིད་དང་མཉམ་པར་ཞལ་གྱིས་བཞེས་ཤིང་། སྒྲུབ་བརྒྱུད་འབའ་རོམ་པའི་བསྟན་པའི་གསལ་བྱེད་དུ་མངའ་གསོལ། རིགས་བདག་ཡོངས་འཛིན་རྣམ་གསུམ་ལས་འཇམ་མགོན་ཀོང་སྤྲུལ་ཡོན་ཏན་རྒྱ་མཚོའི་སྐུ་ཕྲེང་གཉིས་པ་ཀརྨ་ངག་དབང་བློ་གྲོས་རབ་འཕེལ་མདུན་ནས། སྔ་རྗེས་ཅི་རིགས་པར་སྨན་རྩིས་སོགས་རིག་གནས་སྐོར་དང་། གཞུང་གདམས་མན་ངག་སོགས་ལ་ཐོས་བསམ་མཛད། རིན་ཆེན་གཏེར་མཛོད་ཆེན་མོའི་སྨིན་གྲོལ་བཀའ་རྒྱ་དང་བཅས་པ་བསྩལ་ཏེ། ཐུན་མོང་མ་ཡིན་པའི་བརྒྱུད་པ་གཏད།

མྱུར་སྐྱོབ་པ་གཉིས་ལས་གཅིག་རྨས་མའི་རྒྱབ་ཕྱོགས་ནས་ལག་གཉིས་རྨས་མའི་མཆན་འོག་ ནས་ཐོན་ཏེ་རྨས་མའི་བྲང་ཁ་ནས་བསྣོལ་ཅིང་། ལག་པ་གཉིས་པོའི་རྨས་མའི་ལག་མགོ་ནས་འཛིན་དགོས། གཞན་པ་དེས་རྨས་མའི་རྐང་པ་གཉིས་ནས་བཟུང་ཏེ་སྔ་རྗེས་སུ་འགྲོ་དགོས།

ད་ནི་ནམ་ཕྱེད་རྒྱལ་བའི་དཀྱིལ་འཁོར་ཟིན༎ ཤར་གླིང་ཡུལ་གྲུར་སྐྱ་རེངས་འཆར་ལ་ཉེ༎ གཉིད་ཀྱོགས་བརྒྱབ་ནས་མགོ་བོ་མི་ཐེག་པས༎ རྨི་ལམ་མགྲོན་པོའི་སྔོན་བརྡ་གཏོང་ན་རན༎

ཕྱིས་སུ་ཞྭ་སྒབ་པ་དབང་ཕྱུག་བདེ་ལྡན་ལགས་ཀྱིས་གསུངས་གསལ་ལ། ཁུ་བོས་ཡིག་ཆ་དང་ས་ཁྲ་སོགས་གནང་བའི་སྐབས་དེར་རང་ཉིད་ལོ་ན་འཕྲ་བས་ཁོང་གི་བཀའ་སློབ་དང་ཡིག་ཆ་རྣམས་དེ་ཙམ་གལ་ཆེན་པོ་ཡིན་པ་ཤེས་ཀྱི་མེད་ཅེས་གསུངས། ཡིན་ན་ཡང་ཕྱི་ལོ་ ༡༩༤༦ ལོར་ཞྭ་སྒབ་པ་ནང་མི་མཉམ་དུ་རྒྱ་གར་དུ་གནས་སྐོར་དུ་ཕེགས་སྐབས་རྒྱ་གར་མི་དམངས་ཀྱིས་དབྱིན་ཇིར་ངོ་རྒོལ་ཤུགས་ཆེར་བྱས་ཏེ་རང་བཙན་འཐབ་རྩོད་བྱེད་བཞིན་པ་གཟིགས་པ་དང༌། རྒྱ་གར་གྲོང་འཁྱེར་བོམ་བྷེ་མུམ་བེ ནས་སྐུ་ཞབས་ཇ་བ་ཧར་ལལ་ནེ་རུ་དང༌། སཱ་དར་པ་ཊེལ་དང༌། ས་རོ་ཇི་ནི་ནེ་རུ་སོགས་ནས་གསུངས་བཤད་གནང་བ་ཁག་ཁོང་གིས་གསན་རྗེས་སྤྱི་བྱེའི་གནས་སྟངས་གང་ཅིར་གོ་རྟོགས་ཆེན་པོ་སད་དེ། ཕྱིར་ལྷ་སར་འཁོར་མཚམས་ཁོང་གིས་བོད་གཞུང་འབྲེལ་ཡོད་མི་སྣར་བོད་རང་བཙན་ལ་སྲུང་སྐྱོབས་བྱེད་དགོས་པ་དང༌། རྒྱལ་ཁབ་གཞན་ལ་འབྲེལ་བ་བྱེད་དགོས་པའི་སྐུལ་ལྕགས་ནན་པོ་བྱས་ཡོད།

ལོ་རྒྱུས་ཡུན་རིང་དང་ལྡན་པའི་འཇིག་རྟེན་ཡང་རྩེའི་ཐོག་གི་གངས་རིའི་ལྗོངས་ཀྱི་ཡུལ་གྲུ་ཆེན་པོ་འདིར་ལོ་རྒྱུས་ཐོག་ཤར་ཕྱོགས་སུ་རྒྱ་ནག་དང༌། ལྷོར་རྒྱ་གར། ནུབ་ཏུ་པ་ཀི་སི་ཐན། བྱང་ཕྱོགས་ལི་ཡུལ་རྣམས་ཀྱི་ས་མཚམས་དང་འབྲེལ།

ཞོགས་པའི་མཁའ་དབུགས་གངས་ཅན་བོད་ལྟར་གཙང༌༎ སྔོ་ལྗང་ལྗོན་པའི་ནགས་ཀྱི་ཁོར་ལག་ཡངས༎ བདེ་ཆེན་ཞིང་བཀོད་འདྲ་བའི་ཆོས་ཚོགས་འདིས༎ དབེན་པའི་རི་སུལ་འགྲིམས་པའི་དྲན་གསོ་གཏོང༌༎

ང་ཚོས་དྲན་གསོ་ཞིག་བྱས་ཚེ། རྩ་རྫས་ཤིག་གི་རྡུལ་གྲངས་ནི་རྩ་རྫས་དེའི་མ་རྡུལ་གྱི་ལྟེ་ཉིང་དུ་ཕོ་རྡུལ་གྲངས་ཇི་ཙམ་ཡོད་པས་མཚོན་པ་དང། གྲངས་འདི་ནི་རྩ་རྫས་གཅིག་ནས་གཅིག་ཏུ་རིམ་པ་བཞིན་གཅིག་སྙོམས་ཀྱིས་འཕར་བ་ཡིན། རྡུལ་གྲངས་རིམ་འཕར་ལ་གཞི་བཅོལ་ཏེ་རྩ་རྫས་རྣམས་གོ་རིམ་སྒྲིག་ཚེ། རྩ་རྫས་སོ་སོའི་ཁྱད་ཆོས་ལ་ཚོད་དཔག་ཏག་ཏག་བྱེད་ཐུབ་ཀྱི་ཡོད། དེས་ན། རྡུལ་གྲངས་རིམ་འཕར་གྱི་ཁྱད་ཆོས་ལ་གཞི་བཅོལ་ཏེ་རྩ་རྫས་རྣམས་རིམ་པ་བཞིན་དབྱེ་བ་འབྱེད་པའི་རེའུ་མིག་ལ་དེང་རབས་ཀྱི་དུས་འཁོར་རེའུ་མིག་ཟེར། མེན་ཌེ་ལི་ཧྤེ་ཡི་དུས་འཁོར་རེའུ་མིག་གི་སྐྱོན་ཆ་གསུམ་པོ་དེ་ནི་དེང་རབས་ཀྱི་དུས་འཁོར་རེའུ་མིག་གིས་སེལ་ཐུབ་ཡོད། ཡང་རླུང་གི་གནས་ས་ནི་དེང་རབས་ཀྱི་དུས་འཁོར་རེའུ་མིག་གི་གཞི་བཅོལ་ཡུལ་གང་ཡིན་པ་དེ་གསལ་རྟོགས་བྱུང་ཚེ། རང་བཞིན་གྱིས་ཐག་གཅོད་ཐུབ་པ་ཞིག་ཡིན།

༣རྨ་ཁ་ཡོད་ན་ལམ་སང་རྨ་ཁའི་ ཉེ་ཁོར་གྱི་ས་རྡུལ་གཙང་ཕྱིས་བྱེད་ཅིང་གཅུད་ཆས་སོགས་རས་རྒྱུ་གཙང་མས་རྨ་ཁ་ གཅུད་དེ་ཁྲག་གཅོད་དགོས།ས་འགུལ་གྱིས་བསྐྱེད་པའི་རྨས་མའི་རྨ་ཁར་གཉན་ཚད་དེ་ཐབ་ རྒྱག་ཤུགས་ཆེ་བས་ལམ་སང་སྨན་ཁང་དུ་སོང་ཞིང་རྨ་ཁ་གཙང་ཁྲུས་བྱེད་པ་དང་ཐབ་མི་ རྒྱག་པའི་འགོག་སྨན་རྒྱག་དགོས།
ཉེར་གསུམ་པ་ལ་མཁན་ཆེན་བཀའ་བཞི་པ་གྲགས་པ་གཞོན་ནུ་དང་། སློབ་དཔོན་བསོད་ནམས་གྲགས་པ་ལས་བསྙེན་པར་རྫོགས། འཆད་རྩོད་རྩོམ་གསུམ་གྱིས་བསྟན་པ་སྤེལ། ཐར་པ་ལོ་ཙཱ་ལས་སྒྲ་སྙན་ངག །བླ་མ་འཕགས་འོད་ལས་གསང་འདུས། རོང་པ་ཤེར་སེང་གི་དབོན་པོ་རྡོ་རྗེ་རྒྱལ་མཚན་ལས་དུས་འཁོར་སོགས་གསན། སུམ་ཅུ་པ་ལ་ཕར་ཕྱིན་ལུང་སྙིང་མཛད། སོ་གཅིག་པ་ལ་ཞ་ལུའི་འཛིན་སྐྱོང་གནང་། ཞ་ལུ་རི་ཕུག་བཏབ། རི་ཕུག་ཏུ་ཚོགས་པ་བརྒྱ་དྲུག་ཅུ་དང་། ཞ་ལུར་སུམ་སྟོང་བརྒྱད་བརྒྱ་རེ་འདུས། རེ་བདུན་པ་ལ་སྒྲ་ཚད་པ་རིན་ཆེན་རྣམ་རྒྱལ་ལ་ཞ་ལུའི་གདན་ས་གཏད་དེ་ཞ་ལུ་རི་ཕུག་ཏུ་བཞུགས། བཀའ་འབུམ་པོ་ཏི་སུམ་ཅུ་སོ་གསུམ་ཡོད། དོན་ལྔ་པ་ཤིང་འབྲུག་ཟླ་བ་དྲུག་པའི་ཚེས་ཉེར་གཅིག་ལ་སྐུ་གཤེགས། ཞེས་མང་ཐོས་ཀླུ་སྒྲུབ་ཀྱིས་བརྩམས་པའི་བསྟན་རྩིས་ཆོས་འབྱུང་གསལ་བའི་ཉིན་བྱེད་ལྷག་བསམ་རབ་དཀར་ཞེས་པའི་ཤོག་གྲངས་ ༨༠ བ་༦ གསལ་བ་དང་། ཚལ་པའི་དེབ་དམར་མཆན་འགྲེལ་མཁས་དབང་དུང་དཀར་རིན་པོ་ཆེ་ནས་མཛད་པའི་ནང་བུ་སྟོན་ཁ་ཆེ་བུ་སྟོན་རིན་པོ་ཆེ་རིན་ཆེན་གྲུབ་རབ་བྱུང་ལྔ་པའི་ལྕགས་སྟག་སྤྱི་ལོ་ ༡༢༩༠ ལོ་ནས་རབ་བྱུང་དྲུག་པའི་མེ་འབྲུག་སྤྱི་ལོ་ ༡༣༦༤ ལོ་བར་དགུང་ལོ་བདུན་ཅུ་དོན་ལྔ་བཞུགས། རྒྱ་གར་དུ་ཕེབས་མ་མྱོང་ཡང་། ཐར་ལོ་ཉི་མ་རྒྱལ་མཚན་གྱི་དྲུང་དུ་སྒྲ་རིག་པ་ལ་སྦྱངས་པ་མཛད་དེ། སྔར་བོད་དུ་མ་འགྱུར་བའི་རྒྱ་དཔེ་འགའ་ཞིག་ཀྱང་བོད་སྐད་དུ་བསྒྱུར་བར་མཛད། མདོ་སྔགས་རིག་གནས་མཐའ་དག་ལ་མཁས་པའི་ཕུལ་དུ་ཕྱིན་པར་གྱུར་ཏེ་ཐམས་ཅད་མཁྱེན་པ་བུ་སྟོན་རིན་པོ་ཆེ་ཞེས་བོད་ཀྱི་མཁས་པ་ཀུན་གྱིས་མགྲིན་གཅིག་ཏུ་བསྔགས། རྗེ་ཙོང་ཁ་པས་ཀྱང་བུ་སྟོན་རིན་པོ་ཆེས་ཞུས་དག་མཛད་མྱོང་བའི་འགྱུར་དང་། བཀའ་དང་བསྟན་བཅོས་རྣམས་ལ་ཚད་མར་འཛིན་པ་གནང་། གསུང་རྩོམ་ཡང་ལོ་རྒྱུས། འདུལ་བ། མངོན་པ། ཕར་ཕྱིན། དབུ་མ། ཚད་མ། སྒྲ་རིག་པ། སྐར་རྩིས། སྔགས་ཕྱོགས་བཅས་ཁྱོན་བསྡོམས་པོད་ཆེན་ཉི་ཤུ་རྩ་དྲུག་ཙམ་རྩེ་པོ་ཏཱ་ལའི་ཞོལ་པར་ཁང་དུ་པར་ཤིང་ཡོད་ཚུལ་དང་། ལོ་རྒྱུས་རྒྱས་པ་ཁྲོ་ཕུ་བ་བསོད་ནམས་སེངྒེས་མཛད་པའི་བུ་སྟོན་གྱི་རྟོགས་བརྗོད་ངོ་མཚར་གཏམ་གྱི་རོལ་མོ་ཉེར་གཅིག་པ་དང་། བླ་མ་མགོན་པོ་དཔལ་བས་མཛད་པའི་བུ་སྟོན་རིན་པོ་ཆེའི་རྣམ་ཐར་རིན་ཆེན་ཕྲེང་བ་ཚེ་ཚོག་གླིང་ཡོངས་འཛིན་ཡེ་ཤེས་རྒྱལ་མཚན་གྱིས་མཛད་པའི་བུ་སྟོན་རིན་པོ་ཆེའི་གསུང་འབུམ་གྱི་དཀར་ཆག་བསྟན་པ་རིན་པོ་ཆེའི་མཛེས་རྒྱན་བཅས་སུ་གསལ་ཞེས་འཁོད། སྒྲ་ཚད་པ་རིན་ཆེན་རྣམ་རྒྱལ་གྱིས་བརྩམས་པའི་ཆོས་རྗེ་ཐམས་ཅད་མཁྱེན་པ་བུ་སྟོན་ལོ་ཙཱ་བའི་རྣམ་པར་ཐར་པ་སྙིམ་པའི་མེ་ཏོག་ཅེས་པའི་ནང་སྨན་དཔྱད་དང་། བཟོ་རིག བཅུད་ལེན། མཁྱུད་དཔྱད་ལ་སོགས་མང་པོ་གསན་པའི་སྐོར་དང་། མདོ་སྨད་བླ་བྲང་བཀྲ་ཤིས་འཁྱིལ་གྱི་གསོ་བ་རིག་པའི་ལོ་རྒྱུས་ཡིག་ཆར་ཀླུ་སྒྲུབ་ཀྱི་སྦྱོར་བ་བརྒྱ་པའི་མཆན་བུ་སྟོན་གྱིས་མཛད་པ་ཞེས་པ་དང་། ད་དུང་བུ་སྟོན་གྱི་སྨན་གྱི་བཀའ་བབས་སྐྱོར་ལུང་པ་དོན་ཡོད་དཔལ་བཟང་གི་ཡན་ལག་བརྒྱད་པའི་དཀའ་གནད་ཀྱི་མཆན་འགྲེལ་ཞེས་པའང་ཡོད་ཅེས་འཁོད་འདུག་པས་བུ་སྟོན་རིན་པོ་ཆེ་ལ་སྨན་གྱི་ཕྱག་བཞེས་ཐུན་མོང་མ་ཡིན་པ་ཞིག་ཡོད་ངེས་ལ་ཕྱིན་ཆད་མཁས་དབང་རྣམས་དང་། འཚོ་བྱེད་དོན་གཉེར་ཅན་ཚོས་བུ་སྟོན་རིན་པོ་ཆེའི་སྨན་དཔྱད་ཐད་ཀྱི་མཛད་རྗེས་ཇི་ཡོད་ཁ་སྣོན་དང་ལེགས་སྒྲིག་ཡོད་པ་ཞུ།

བོད་ཅེས་བྲོས་པའི་མིང་གི་ཟུར་ཆག་དང༌། ། བོད་པའི་རྣམ་དབྱེ་ཡུལ་ལ་བཏགས་པ་གཉིས། ། བོད་འདི་བྷ་ཊའི་ཟུར་ཆག་འདོད་པ་སོགས། ། བོད་ཀྱི་མིང་འདིའི་བྱུང་བ་གླེང་མཁན་མང༌། ། བོད་ཡུལ་ཡ་ཐོག་བསྐལ་བ་རིང་མོ་ནས། ། བོད་ཀྱི་མིང་འདི་བྱུང་བའི་ཁུངས་དང་ལུང༌། ། བོད་ཀྱི་ཡིག་རྙིང་ཏུན་ཧོང་ཡིག་ཆ་སོགས། ། བོད་ཅེས་འདོགས་པའི་བདེན་དཔང་རུང་བ་སྙམ། །ཞེས་ཀྱང་སྨྲས་སོ།།
༡.སྡུག་བསྔལ་ལ་ཆོས་ཤེས་པའི་བཟོད་པ་། ༢.སྡུག་བསྔག་ལ་ཆོས་ཤེས་པ་། ༣.སྡུག་བསྔལ་ལ་རྗེས་སུ་རྟོགས་པར་ཤེས་པའི་ཟོད་པ་། ༤.སྡུག་བསྔལ་ལ་རྗེས་སུ་རྟོགས་པར་ཤེས་པ་། ༥.ཀུན་འབྱུང་བ་ལ་ཆོས་ཤེས་པའི་བཟོད་པ་། ༦.ཀུན་འབྱུང་བ་ལ་ཆོས་ཤེས་པ་། ༧.ཀུན་འབྱུང་བ་ལ་རྗེས་སུ་རྟོགས་པར་ཤེས་པའི་བཟོད་པ་། ༨.ཀུན་འབྱུང་བ་ལ་རྗེས་སུ་རྟོགས་པའི་ཤེས་པ་། ༩.འགོག་པ་ལ་ཆོས་ཤེས་པའི་བཟོད་པ་། ༡༠.འགོག་པ་ལ་ཆོས་ཤེས་པ་། ༡༡.འགོག་པ་རྗེས་སུ་རྟོགས་པར་ཤེས་པའི་བཟོད་པ་། ༡༢.འགོག་པ་རྗེས་སུ་རྟོགས་པར་ཤེས་པའི་ཤེས་པ་། ༡༣.ལམ་ལ་ཆོས་ཤེས་པའི་བཟོད་པ་། ༡༤.ལམ་ལ་ཆོས་ཤེས་པ་། ༡༥.ལམ་ལ་རྗེས་སུ་རྟོགས་པར་ཤེས་བཟོད་པ་། ༡༦.ལམ་ལ་རྗེས་སུ་རྟོགས་པའི་ཤེས་པའོ་།

རྗེལ་ཚལ་མེ་ཏོག་མ་བཞད་གོང་གཞུང་རྟ་་ཧ་ཅང་ཐུང་བ་དང་། མེ་ཏོག་བཞད་དུས་གཞུང་རྟ་འཚར་ལོང་འགྲོ་བ་དང་ཁ་གྱེར་འགྲོ་བ། མེ་ཏོག་ནི་ཁུར་མང་གི་མེ་ཏོག་དང་འདྲ་བ་ཡོད། མེ་ཏོག་མ་བཞད་གོང་བསྡུ་དགོས། རྗེལ་ཚལ་རིགས་ཁ་ཤས་ཀྱི་ཚོས་གཞི་རྒྱ་སྨུག་ཡིན་པ་རེད་

རྒྱལ་ཐང་རོང་པ་བླ་མ་བ་སོ་ཟླ་བ་ཞུ་བ་ནི་རི་སྟོད་བྲག་དཀར་རི་ཁྲོད་དུ་ཕེབས་བཞུགས་ཐོག་སྒོམ་སྒྲུབ་ལ་རྩེ་གཅིག་དུ་གཞོལ་བས་དཔལ་འཁོར་ལོ་སྡོམ་པའི་ལྷ་ཚོགས་དངོས་སུ་ཞལ་གཟིགས་ཤིང་ཉམས་རྟོགས་ཀྱི་ཀློང་བརྡོལ་བའི་རྣལ་འབྱོར་པ་ཆེན་པོར་གྱུར་པའི་སྒྲུབ་གནས་དུས་དེང་སང་གི་བར་མཇལ་རྒྱུ་ཡོད།

ཡུལ་གཞན་ནས་སློབ་སྦྱོང་བ་ཚོས་ཐོག་མར་མི་ཚད་ལྡན་ཞིག་བྱས་ཏེ་ཤེས་ཡོན་ལ་འབད་རྒྱུ་ནི་གཞི་རྩའི་ཆ་རྐྱེན་ཡིན་པ་དང་། དེ་བས་ཕ་མའི་གསུང་རྩི་བ། བོད་མི་རིགས་ཀྱི་ཞུམ་པ་མེད་པའི་སྤོབས་པ་དང་ཕུལ་དུ་བྱུང་བའི་རྣམ་དཔྱོད། དཀའ་སྤྱད་ཀྱི་སྙིང་སྟོབས། བསླུ་བ་མེད་པའི་གཞུང་རྒྱུད། ཁ་དོན་ཚིག་ལ་གནས་པ་སོགས་རླབས་ཆེན་གྱི་སྲོལ་རྒྱུན་དེ་དག་དང་། སློབ་ལ་བརྩོན་ཞིང་ལེ་ལོ་མེད་པ། དགེན་ལ་བཀུར་ཞིང་གྲོགས་ལ་བྱམས་པ་སོགས་ཁྲིམས་མཐུན་ལུགས་མཐུན་གྱིས་སློབ་སྦྱོང་ལ་འབད་འབུངས་བྱ་དགོས།

ལོ་ངོ་བརྒྱ་ཕྲག་ཁ་ཤས་ཀྱི་ཡར་སྔོན་གྱི་བོད་པ་དག་དང་མི་མཚུངས་པར། ད་ལྟའི་པེ་ཅིན་དུ། ང་རང་ཚོད་ཚོད་ལ་ཕམ་ཁས་མནར་ཡོང་། པེ་ཅིན་གྱི་རྒྱ་ཆེ་བ་དང་གཏིང་ཟབ་པ་དེ་དག་གིས་ངས་རང་ཉིད་ཀྱི་གུ་དོག་ཅིང་གཏིང་སྲབ་པ་དེ་མཐོང་བྱུང་། པེ་ཅིན་གྱི་རུས་གསེང་དུ་རྐང་ལྟར་ལྷུན་གྱིས་གྲུབ་ཡོད་པའི་རང་རྟོན་དང་འདོད་ཡོན་གྱིས་ངས་རང་ཉིད་ཀྱི་རང་དམན་དང་དབུལ་ཕངས་ཚོར་བྱུང་། ལོ་རྒྱུས་སུ་བྲིས་པའི་བླ་མེད་ཀྱི་དབང་ཆ་དེ་དག་གི་མཚོན་རྟགས་ཀྱིས་ང་ལ་དཔུང་བ་སྦོམ་པོ་ཞིག་གི་ངར་ཤུགས་ངོམས་ཤིང་། གྲོང་ཁྱེར་འདིའི་འགྲོ་འཆག་ཉལ་འདུག་གི་གོ་རིམ་དུ་བསམ་མེད་དུ་མངོན་ཡོང་བའི་རྒྱལ་ཆེན་གོང་མ་དག་གི་རྒྱས་སྤྲོས་ཀྱི་ཁ་དོག་ཅིག་གིས་ང་རང་ལ་འབངས་ཞེས་བ་དང་མི་སེར་ཞེས་བའི་ཐ་སྙད་དེའི་བསྟན་དོན་ལ་གསལ་འདེབས་ཡང་ཡང་བྱས་ཡོང་། འདི་ལྟར་པེ་ཅིན་ནས་སྡོད་པའི་བོད་པ་དག་གིས་ད་ནི་ངེད་ཅག་གི་མེས་པོ་ཚོའི་ལོ་རྒྱུས་སུ་མངོན་ཡོང་བའི་རང་རློམ་དེ་དང་ང་རྒྱལ་དེ་རྒྱུད་འཛིན་བྱེད་ཐུབ་མི་སྲིད་པ་འདྲ། དགོངས་དག ང་ཚོ་མཚམས་རེར་ཕ་ཡུལ་གངས་ལྗོངས་ཕྱུག་མོར་འཁོར་ཞག་ཏུ་ལོག་དུས། གཞིས་པ་དག་གི་ཁྲོད་དུ་ད་དུང་ཡང་སྤྱི་ལོ་༡༦༥༢ལོའི་པེ་ཅིན་གྱི་ཁྲི་དེ་གཉིས་ལ་མཐོ་དམའ་ཨེན་ཙམ་ལས་མེད་ཚུལ་རྩོད་མཁན་འདུག མེས་པོ་དག་གི་རང་རློམ་དང་ང་རྒྱལ་དེ་ད་དུང་ཡང་ཁོ་ཚོའི་ངར་ཤུགས་ཀྱིས་ཁེངས་བའི་སྐད་སྒྲའི་རྒྱབ་རྩར་ལངས་འདུག དེ་ནི་ལྷན་པ་དེའི་དགེ་མཚན་རེད། ཡིན་ན་ཡང་། དེ་ནི་བོད་པའི་གྱོང་གུད་ཡིན་སྲིད་ཨང་།

纳粹德国是指于1933年至1945年期间由阿道夫·希特勒和其所领导的纳粹党（国家社会主义德意志工人党）所统治的德国。纳粹德国有两个国名，分别为1933年至1943年使用的德意志帝国（德语：Deutsches Reich）和1943年至1945年的大德意志帝国（德语：Großdeutsches Reich），在1933年至1939年阿道夫·希特勒和其所领导的纳粹党（国家社会主义德意志工人党）使用第三帝国（德语：Drittes Reich）作为纳粹德国非正式名称。

ཕྱེད་ཡོལ་དུས་ཚིགས་གསེར་བཞིན་དམ་འཛིན་བྱས༎ ཡོབ་རོབ་གནའ་མཐུན་གྲོས་ཚོགས་ཁང་དུ་བཅར༎ འཐུས་མི་བརྒྱ་ཕྲག་འཛོམས་པའི་གྲོས་ཚོགས་ཐོག། དངོས་བཅར་ལྟད་མོ་མཐོང་བ་དེ་རིང་ཡིན༎

རང་དབང་འདྲ་མཉམ་དམངས་གཙོའི་གཞུང་ལམ་ནས།། བཙན་འཛུལ་གཉའ་གནོན་སྒེར་གཅོད་རིང་ལུགས་ལ།། རྒོལ་བའི་དྲང་བདེན་གསར་འགྱུར་རྒྱུད་ལམ་ཁག དཀར་གསལ་འོད་སྣང་ཕྱོགས་མེད་འདི་ནས་འཕྲོ།།
ལོ་ངོ་བརྒྱ་ཕྲག་མང་པོར། དྲེལ་པ་དག་ཉེན་ཁ་ཆེ་བའི་ལམ་བུ་འདིའི་སྟེང་དུ་ཕར་འགྲོ་ཚུར་འོང་བྱས་ཤིང་། ཇ་ལོ་དག་ཚོང་པ་གཅིག་ནས་གཞན་ཞིག་དང་། ཚིགས་གཅིག་ནས་གཞན་གཅིག་བརྒྱུད་དེ་འཇིག་རྟེན་གྱི་གྲུ་ག་གཞན་ཞིག་ཏུ་སྐྱེལ་བཞིན་ཡོད། འདི་ནི་འགྲོ་སའི་ལམ་ཁོ་ན་ཙམ་མིན་པར་རིག་གནས་ཤིག་དང་། དེའི་མཚོན་བྱེད་དུ་བརྩི་ཆོག བརྒྱུད་དཀའ་བའི་གཉན་འཕྲང་དང་རི་ཆུ་གྲོག་རོང་མང་པོ་བརྒལ་ཏེ། དྲེལ་དག་གི་སྐེ་ཡི་གཡེར་དྲིལ་སིང་སིང་གི་སྒྲ་ཡིས་ཡུལ་ཁམས་དང་མི་རིགས་མི་འདྲ་བ་སྣ་ཚོགས་གཅིག་ཏུ་སྦྲེལ་བ་རེད།

ཤར་ནུབ་རྒྱལ་མཚམས་Tukiཊུ་ཀི་གནམ་གྲུ་ན༌༎ ས་གཞི་གློག་གི་སྐར་ཚོགས་བཀྲམས་པའི་འཚོམས༎།། ཁད་ཀྱིས་གཤོག་ནས་གནམ་གྱི་མཐོངས་ན་འཛེགས༎ གནམ་གྱི་སྐར་མའི་གྲལ་གསེབ་ཤུགས་ཀྱིས་འཕུར༎

དེ་ནས་རིམ་གྱིས་སྐུ་ན་དར་ལ་བབས་ཏེ། རང་དགོན་གདན་སའི་འཛིན་སྐྱོང་གི་ཁུར་གཅིག་ཏུ་བཞེས་ནས། བཅའ་སྒྲིག་དུས་མཆོད་སྔར་ཡོད་རྒྱུན་འཛིན་དང་། མ་ཉམས་པ་གོང་འཕེལ་གནང་ནས་བཤད་སྒྲུབ་ལས་གསུམ་གྱི་འཁོར་ལོ་བར་མེད་དུ་བསྐྱངས། དགོན་རྙིང་ས་འགུལ་དང་། ཆུ་སྐྱོན་སོགས་ཀྱིས་རབ་རྒྱལ་ལྕགས་སྦྲུལ་ཆུ་སྟོད་ཟླ་བའི་ཚེས་བརྒྱད་རྒྱལ་ཕུར་འགྲུབ་སྦྱོར་ལ་དགོན་གཤོང་ནས་སྒ་རུ་ཉག་ལ་གསར་སྤོར་མཛད་དེ། བསྟན་གཞི་གཙུག་ལག་ཁང་རྟེན་དང་བརྟེན་པར་བཅས་པ་གསར་བཞེངས་གནང། བསྟན་རྩ་དགེ་འདུན་གྱི་སྡེ་གོང་དུ་སྤེལ་ཆེད་འབའ་རོམ་སྙན་བརྒྱུད་འཛིན་པའི་སྒྲུབ་སྡེ་བཞི་བཙུགས་པར་མཛད་པ་སྟེ། རང་དགོན་དུ་སྒྲུབ་བླ་བཅུ་གསུམ། དགོན་ལག་ཝ་རྫོ་ཆོས་གླིང་དགོན་དུ་སྒྲུབ་བླ་བདུན། འཇོ་ར་མཁར་དཀར་དུ་སྒྲུབ་བླ་བདུན། ཚངས་གསར་བདེ་མོ་དགོན་དུ་སྒྲུབ་བླ་བཅུ་གསུམ་བཅས་ལ་སྒྲུབ་ཐེབས་མཆོད་རྩ་བཅས་སྦྱོར་འཇག་མཛད་ནས་གཙུགས། ཁྱད་པར་སྒྲུབ་བརྒྱུད་འབའ་རོམ་པའི་བསྟན་པ་ཡར་ལྡན་དུ་སྤེལ་བའི་ཐུགས་སྟོབས་ཆེན་པོས་རང་ལུགས་རྩ་གསུམ་སྒྲུབ་ཐབས་རྣམས་ཞུ་ཆེན་དང་། སྒྲིག་ཆོག། ཕྱག་ལེན་ཟིན་བྲིས་ལག་དེབ་ཆ་ཚང། ཕྱག་ཆེན་ཆོས་དྲུག་སོགས་སྙན་བརྒྱུད་ཟབ་ཁྲིད་ཀྱི་སྐོར། ཆོས་སྐྱོང་གྲྭ་ཚར་གྱི་གཏོར་སྔགས་སྲོག་འཁོར་སོགས་འབའ་རོམ་ཆོས་སྐོར། ལྡེབ་གྲངས་སྟོང་ཕྲག་བདུན་ལྷག་དང་། ཆོས་ཚན་བརྒྱ་དང་བདུན་ཅུར་ལོང་བ། ཤིང་པར་དུ་གསར་བསྐྲུན་གྱིས་དཔལ་གྱི་བཀྲ་ཤིས་ལྷ་རྩེ་ཐུབ་བསྟན་རྣམ་དག་གླིང་དུ་པར་ཁང་ཆོས་མཛོད་གསར་འཛུགས་གནང་། འབའ་རོམ་བཀའ་བརྒྱུད་ཀྱི་ཆོས་ཚན་ཐམས་ཅད་ཤིང་པར་དུ་འདེབས་ཆོག་པར་མཛད།

སྤྱིར་བསྟན་དགོན་ཀྱི་ཐུགས་འགན་སྐུ་ཕྲག་ཏུ་བཞེས་པ་ནས་མཐར། རབ་རྒྱལ་ས་ཁྱིའི་ལོ་མཇུག་མི་དམངས་སྤྱི་ཁང་གསར་འཛུགས་དུས་འགྱུར་བྱུང་བའི་བར། བླ་སློབ་མཆོད་ཡོན་འབྲེལ་བའི་བླ་དགོན་ཡུལ་སྡེ་སྤྱི་བྱེ་བྲག་རག་རིམ་ཙམ་བརྗོད་ན། དགོན་པའི་ཉེ་ཞོལ་ཀཿགནམ་ལྗིག་གསུམ། འབྲོང་པ་ཨ་འབུམ་རྒྱུད་ཀྱི་འབྲོང་སྡོམ་ཁག་བཞི། ཚངས་སར་ལྕི་ཉིན་སྲིབ་ཁག་ལྔ་ཤོག་དྲུག་གི་དུས་མཉམ་ཀྱི་བླ་སྤྲུལ་རྣམས་དང་། ཆོས་ཀྱི་འབྲེལ་བའི་བླ་སློབ་ཡུལ་སྡེ་མི་དཔོན་ཐམས་ཅད་མཆོད་ཡོན་གྱིས་འབྲེལ་བའི་རང་ཕྱོགས་ཀྱི་དྭངས་རྩེར་གྱུར་པ་སྨོས་མེད་དང་། གཞན་ཡང་འབྲོང་པ་བར་སྨད། སྤམ་དཔལ་ཁ། སྐྱོ་བྲག་ཇ་འཛོ་སོགས་ཀྱི་བླ་མ་དགོན་ཁག་གི་ཡུལ་སྡེ་མི་སེར་རྣམས་དང་། ཆོས་དང་དམ་ཚིག་གི་འབྲེལ་ཆེ་བས་མཚོན་སྒོམ་སྡེ་ནང་ཆེན་པའི་ཕྱོགས་ཡོངས་དང་། དེམ་ཆི་ཉེར་ལྔ་ཕལ་མོ་ཆེ། ལྕི་སྨད་རྡོ་ཤུལ། ཁྱུང་པོ་དཀར་ནག་སེར་གསུམ། ནག་རུ་འབོ་གཡམ་སོགས་ཚོ་པའི་ཡུལ་ཕྱོགས་ལའང་ལེགས་མཛད་མཚན་སྙན་གྱིས་མ་ཁྱབ་པ་མེད་པ་ལྟ་བུར་གྱུར།

བསྟོད་པའི་མཐའ་ལ་འཛེགས་པའི་འུད་སྒྲོག་དང་༎ སྨོད་པའི་གཡང་ལ་བསྐྱུར་བའི་སྐུར་འདེགས་གཉིས༎ ཀ་དག་ཁྲེགས་ཆད་དབྱིངས་སུ་རྒྱས་བཏབ་ནས༎ འགོག་པའི་ཚིག་རྒྱན་རི་མོ་འགའ་ཞིག་སྤེལ༎
ལྕི་བ་ཞེས་པ་ནི་ཡོན་ཏན་ཐམས་ཅད་ཀྱི་ཁུར་དུ་ལྕི་བ་ཞེས་པའི་འགྲེལ་མང་དུ་མཆིས་པ་མ་ཟད་དེ་ནི་གོང་མའམ་བླ་མ་རེད་ཅེས་བརྗོད་དེ་རིམ་བཞིན་ཆོས་དཔོན་ནི། འཇིག་རྟེན་ཐོག་ཆེས་བླ་ན་མེད་པ་ཡིན་པའི་འདུ་ཤེས་འཛིན་སྟངས་བྱུང་ནས་བླ་མ་ཞེས་པའི་ཐ་སྙད་ཐོགས་པར་མངོན། དེ་ཡང་བླ་མ་དག་གིས་བརྩམས་པའི་རྒྱུད་དཔེ་ལས། བླ་མ་མེད་པའི་གོང་རོལ་དུ། སངས་རྒྱས་བྱ་བའི་མིང་ཡང་མེད།། ཅེས་བླ་མ་ནི་ཡོད་ཚད་ཀྱི་གཙོ་བོ་ཡིན་པར་བསྟན་པ་དང་། བླ་མ་སངས་རྒྱས་བླ་མ་ཆོས།།དེ་བཞིན་བླ་མ་དགེ་འདུན་ཏེ།། ཀུན་གྱི་བྱེད་པོ་བླ་མ་ཡིན།། ཞེས་འཇིག་རྟེན་གྱི་བྱེད་པོ་ཡིན་པ་དང་འཁོར་བའི་ཕུན་ཚོགས་ཡོད་ཚད་བླ་མའི་མཐུ་སྟོབས་ཁོ་ན་ལ་བརྟེན་ནས་བྱུང་བ་ཡིན་པར་བཤད་པ་ལ་བརྟེན་ནས་དད་འབངས་དག་གིས་ཁ་ཆོ་ལེས་ཚིག་ན་བླ་མ་འབོད་པའི་ལམ་སྲོལ་འདི་དག་བྱུང་བ་རེད།འོ་ན་བླ་མ་ཞེས་ལ་པ་ལ་མཚན་ཉིད་དང་ངོ་བོ་མི་འཁྲུལ་བ་ཞིག་འཇོག་ཏུ་ཡོད་དམ་ཞེ་ན། དེ་ཡང་བླ་མས་བརྩམས་པའི་རྒྱུད་དཔེ་ལས་མང་དུ་གསུང་མོད་ཀྱང་།བཤད་བཤད་པའི་མཐར་བླ་མའི་མཚན་ཉིད་འདི་ཡིན་ཞེས་མཚན་གཞི་ལ་ཁྱབ་པའི་བདེན་པ་ར་སྤྲོད་བྱ་རྒྱུ་ཞིག་གཞལ་ཡང་མེད་པ་ཟད།བླ་མ་མཚན་ཉིད་པ་ཡིན་མིན་ནི།ནང་གི་ཉམས་རྟོགས་ཉག་ཅིག་ལ་རག་ལས་ཚུལ་དང་།ནང་གི་ཉམས་རྟོགས་ཡོད་ཕྱིན་མཛད་སྤྱོད་ཀྱི་ཐད་ནས།ལུང་པ་དམར་པོར་བསྒྱུར་བའི་བཤན་པ་དང་ཡོད་ཚད་འཕྲོག་བཅོམ་བྱེད་པའི་ཇག་རྐུན་ཡིན་ཡང་བླ་མ་ཡང་དག་ཡིན་ཚུལ་དང་། ནང་གི་ཉམས་རྟོགས་ནི་བླ་མ་རང་གིས་མཁྱེན་པ་ལས་གཞན་སུས་ཀྱང་གཏིང་མི་དཔོག་ཚུལ་དང་། བླ་མར་སྐྱོན་དུ་མཐོང་བ་ནི་རང་གི་མིག་སོགས་དབང་ལྔའི་སྐྱོན་ཡིན་པ་ལས་བླ་མ་ལ་སྐྱོན་གཏན་ནས་མི་སྲིད་ཚུལ།རྒྱ་གར་གྲུབ་ཆེན་དག་ཀྱང་ཉ་པ་གདོལ་བ་རྐུན་མ་སོགས་ཀུན་སྤྱོད་ཤིན་ཏུ་འཆལ་བ་ཡིན་ཚུལ་དང་རང་ལ་དད་ལ་ཡོད་ན་དད་ཡུལ་ཁྱིའི་སོ་ཡིན་ཡང་སྐྱོན་མེད་ཚུལ་སོགས་དཔེ་སྣ་ཚོགས་དྲངས་ནས་བཤད་ཡོད་པས།མི་དཀྱུས་པ་ཞིག་གིས་ཆོས་གཞུང་དཔང་པོར་བཞག་སྟེ་བླ་མ་གདམ་གསེས་བྱེད་པའི་ལམ་ཞིག་གཏན་ནས་མེད།འདི་ནི་བླ་མའི་ཆོས་ལུགས་ཀྱི་ཐེག་ཆེན་དང་གསང་སྔགས་ཀྱི་གཞུང་ལས་བསྟན་པའི་དོན་དངོས་འཁྲུལ་མེད་ཡིན། དེ་ཡང་བོད་བརྒྱུད་ཀྱི་ཆོས་ལུགས་འདི་ཉིད་སངས་རྒྱས་ཤཱཀྱ་ཐུབ་པའི་ཆོས་ལུགས་མ་ཡིན་པར་བླ་མའི་ཆོས་ལུགས་ཡིན་པའི་ཁྱད་རྟགས་མི་འཁྲུལ་བ་གསུམ་ཡོད་དེ།

རབ་བྱུང་བཅུ་གཅིག་པའི་ས་ཡོས་ལོ་སྟེ་སྤྱི་ལོ་ 1639 ལོར་དཔུང་ཆེན་གྱི་སྣ་མཚོ་སྔོན་ནས་བཏེགས་ཏེ་བར་ཁམས་སུ་མཆིས་པའི་གཙང་པའི་རྒྱབ་རོགས་བེ་རི་རྒྱལ་པོའི་ཐོག་ཏུ་དཔུང་འཇུག་གནང་ནས་སྡེ་དགེ་དང༌། དཀར་མཛེས། ལྡན་ཁོག་སོགས་ཡུལ་སྡེ་མང་པོ་བླངས་པ་མ་ཟད་བེ་རི་རྒྱལ་པོ་དོན་ཡོད་རྡོ་རྗེ་རྗེས་འབྲང་དང་བཅས་པ་གཏོར་ཕམ་བཏང༌། དེ་ནས་ྋརྒྱལ་དབང་མཆོག་ལ་དེ་དག་འཕྲིན་སྙན་གསོལ་བར་ྋརྒྱལ་དབང་ཁོང་ཉིད་ཀྱི་ཕྱག་མཛོད་བསོད་ནམས་རབ་བརྟན་ལ་བེ་རིའི་དམག་གཏོར་ནས་རྩ་བ་ཆོད་པ་བྱུང་མཚམས་རྒྱལ་པོ་རང་མཚོ་སྔོན་དུ་ཕྱིར་ལོག་གནང་ལ་ལེགས་ཚུལ་དང༌། གཙང་པ་སྡེ་སྲིད་ཀྱི་སྟེང་དམག་འདྲེན་མི་དགོས་པའི་འཆར་འདོན་བསྩལ་ཡོད་ནའང༌། ཕྱག་མཛོད་རང་ཉིད་ཀྱིས་ལྐོག་ནས་གསང་བའི་འཕྲིན་ལན་བསྐུར་ནས་སོག་དམག་གཙང་དུ་དྲངས་ཏེ་གཙང་པ་སྡེ་སྲིད་ཚར་གཅོད་དགོས་པའི་སྐོར་གུ་ཤྲི་ཧན་ལ་ནན་ཏན་གྱིས་ཞུས་པ་དང་བཅས་ཁམས་ཁུལ་ནས་མཚོ་སྔོན་དུ་ཁ་གཏད་དེ་ཕྱིར་ལོག་པའི་ཚུལ་བསྟན་པ་དེ་གཙང་པས་ཐོས་ཤིང་གཡོ་ཐབས་ཡིན་པ་མ་ཤེས་པར་མཚོ་སྔོན་དུ་ཐོན་ཤག་ཡིན་སྙམ་ནས་དོགས་ཟོན་མེད་པར་གནས་པའི་གོ་སྐབས་དང་བསྟུན་ནས་གུ་ཤྲི་ཧན་གྱིས་གློ་བུར་དུ་དམག་དཔུང་རྣམས་བྱང་ལམ་ནས་ཁ་བསྒྱུར་ཏེ་གཙང་པར་དཔུང་འཇུག་བགྱིས་ཤིང༌། གཙང་རྒྱལ་ཀརྨ་བསྟན་སྐྱོང་དབང་པོ་དང་གཡུལ་འཐབ་དྲག་པོ་བྱས་མཐར་གཙང་པ་ཆམ་ལ་ཕབ་བོ།།
འཕགས་བོད་ཆོས་འབྱུང་། ཡལ་འདབས་དང་པོ། ༄༅། །རྒྱ་གར་འཕགས་པའི་ཡུལ་དང་གངས་ཅན་བོད་ཀྱི་ཞིང་དུ་ཕན་བདེའི་འབྱུང་གནས་བདེ་བར་གཤེགས་པའི་བསྟན་པ་རིན་པོ་ཆེ་ཇི་ལྟར་བྱུང་བའི་ཚུལ་ལས་བརྩམས་པའི་ཆོས་འབྱུང་ཛམ་བུའི་གསེར་གྱི་འཁྲི་ཤིང་ཞེས་བྱ་བ་བཞུགས་སོ།།ཨཱརྱབརྟཱབྷཱརཏཧིམབད྄ བྷོཊདེཤཡོརྷིཏསུཁོཏྶསཽགཏཤསནརཏྣཾཡཐོད྄བྷབཱངྷཱརིཏཱརབྡྷ ངྷརྨེཏིཧཱསོ ནམ བིཧརཏི སྨ།། བེ་རི་འཇིགས་མེད་དབང་རྒྱལ་གྱིས་བརྩམས། ཨཱརྱབརྟཱབྷཱརཏཧིམབད྄ བྷོཊདེཤཡོརྷིཏསུཁོཏྶསཽགཏཤསནརཏྣཾཡཐོད྄བྷབཱངྷཱརིཏཱརབྡྷ ངྷརྨེཏིཧཱསོ ནམ བིཧརཏི སྨ།། ༄༅། །འཕགས་བོད་ཆོས་འབྱུང་ཛམ་བུའི་གསེར་གྱི་འཁྲི་ཤིང་ཞེས་བྱ་བ་བཞུགས་སོ།།

དགུང་གྲངས་གཉིས་ཀྱི་ཐོག་རྒྱལ་དབང་ཀརྨ་པ་མཁའ་ཁྱབ་རྡོ་རྗེ་མདོ་ཁམས་སྨད་ཕྱོགས་སུ་ཆིབས་བསྒྱུར་གནང་ནས། ཡར་དབུས་སུ་ཕེབས་དུས་དཔལ་ཁའི་དཀར་ཟོམ་ལེབ་ཏུ་བཞུགས་སྒར་གྲ་སྒྲིག་དང་། ཆོས་ཁྲི་ཆེན་པོ་བརྒྱབ་སྟེ། དཔལ་ཡོབ་གཏམ་གསུམ། ཚངས་གསར་གྲ་ནང་། སྡོམ་པ། སྤམ་དིལ་ཡག། ཇ་འཛོ། སྐྱོ་བྲག་སོགས་ཀྱི་བླ་མ་དགོན་སྡེ་གྲྭ་ཚང་དང། དཔོན་ཁག་ཡུལ་སྡེའི་ཁྲོམ་ཚོགས་ཁྲི་སྟོང་མང་པོས་རྒྱལ་དབང་རིན་པོ་ཆེའི་གསེར་ཞལ་མཇལ་ཞིང་། སྨིན་གྲོལ་ཞབས་དབང་ཞུ་བར་འདུས་སྐབས། ཡུམ་གྱིས་གང་ཉིད་སྣམ་ཕྲག་ཏུ་བཅུག་སྟེ་གསེར་ཞལ་མཇལ་བས། རྒྱལ་དབང་རིན་པོ་ཆེས་ཞལ་ནས། འབའ་རོམ་དར་མ་དབང་ཕྱུག་ཕེབས་བྱུང་གསུངས་ཏེ་ཉིད་ཀྱིི་སྐུ་པང་དུ་བཞེས་པར་གྲགས།

AMD ཀུང་ཟི་ནི1969 ལོར་ཨ་མེ་རི་ཁར་དབུ་བརྙེས་པའི་གློག་རྫས་བཟོ་གྲྭ་ཞིག་ཡིན། སྔོན་ཆད་ལྟར་ན་བཟོ་གྲྭ་འདིའི་ལག་རྩལ་དེ་ཙམ་ཡག་པོ་མེད་པས Intel ཀུང་ཟི་དང་བསྡུར་ན་ཧ་ཅང་རྗེས་ལུས་ཡིན། ཡིན་ནའང་ལོ་ངོ་དུ་མའི་བརྩོན་ལེན་དང་འཕེལ་རྒྱས་ཀྱི་དབང་གིས་ད་ལྟ་ཀུང་ཟི་གཉིས་ཀྱི་ལག་རྩལ་གཅིག་མཚུངས་ཡིན་ལ། ཁྱད་པར་དུ AMD ཀུང་ཟིའི་ཐོན་དངོས་དེ Intel ཀུང་ཟི་ལས་རིན་གོང་དམའ་ཞིང་བཀོལ་རྒྱ་ཆེ་བས་ཚང་མས་དགའ་བསུ་བྱེད། དེས་ནAMDཀུང་ཟིས་བཟོས་པའིCPU ལ་གཙོ་བོ AthlonདངDuron བཅས་རིགས་གཉིས་ཡོད་དེ། མིག་སྔར་ཆེས་དར་ཁྱབ་ཆེ་བ་ནི་སྲོག་གཉིས་རང་བཞིན་གྱིAthlon 64x2 ཞེས་པ་དེ་ཡིན་ནོ།

མེན་ཌེ་ལེ་ཧྤེ་ཡིས་དུས་འཁོར་རེའུ་མིག་བཟོ་སྒྲིག་བྱེད་སྐབས། གདོས་ཚད་དམའ་བའི་མ་རྡུལ་གྱི་སྔོན་དུ་གདོས་ཚད་ཅུང་མཐོ་བའི་མ་རྡུལ་གྱི་རིགས་བཞག་དགོས་པ་ཐེངས་ཁ་ཤས་བྱུང་བ་དེའི་རིམ་པ་ལྡོག་ཚེ། ཁྱད་ཆོས་མཚུངས་པའི་མ་རྡུལ་དེ་དག་རིགས་གཅིག་ཏུ་འདུ་ཐུབ། དཔེར་ན། མ་རྡུལ་གྱི་གདོས་ཚད་ 58. ཡིན་པའི་ཀོ་བཱལ་ནི་མ་རྡུལ་གྱི་ གདོས་ཚད་ 58.7 ཡིན་པའི་གཤའ་དཀར་གྱི་སྔོན་དུ་བཞག་ཡོད། དེ་བཞིན་རེའུ་མིག་ལ་ཞིབ་བལྟ་བྱས་ཚེ། འདི་ལྟ་བུའི་རིགས་ཁ་ཤས་མཐོང་ཐུབ། མ་ཟད། མེན་ཌེ་ལེ་ཧྤེ་ཡིས་དུས་འཁོར་རེའུ་མིག་གི་ཤག་ (Cell) ཁ་ཤས་སྟོང་པར་བཞག་ཡོད། ཁོང་གིས་སྟོང་པ་དེ་དག་ནི་དེའི་སྐབས་སུ་ངོས་འཛིན་ཐུབ་མེད་པའི་རྩ་རྫས་ཀྱི་གནས་ས་ཡིན་པ་ངོས་འཛིན་གནང་ཡོད། ཁོང་གིས་རེའུ་མིག་གི་ཤག་སྟོང་པ་དེ་ཚོའི་ནང་དུ་རིགས་སྟར་གཅིག་པའི་རྩ་རྫས་སྔོན་མ་དེའི་མིང་གི་སྔོན་དུ་ལེགས་སྦྱར་སྐད་ཀྱི་ཨེཀ་(Eka)༼གཅིག་༽ཞེས་པ་དེ་སྦྱར་ཏེ་བཀང་ཡོད།

མཚོ་སྔོན་ཞིང་ཆེན་གྱི་ནུབ་ཕྱོགས་སུ་ཡོད་པའི་མཚོ་ནུབ་ཁུལ་གྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི38.58ཡོད་པ་དང་། ཁུལ་སྲིད་གཞུང་སྡོད་གནས་གཏེར་ལེན་ཁ་གྲོང་ཁྱེར་དུ་ཡོད། སྲིད་འཛིན་མངའ་ཁོངས་སུ་དུར་ལམ་རྫོང་དང་། བོས་ལ་རྫོང་། ཐེམ་ཆེན་རྫོང་། ན་གོར་མོ་གྲོང་ཁྱེར། གཏེར་ལེན་ཁ་གྲོང་ཁྱེར། སྲིད་འཛིན་ཨུ་ཡོན་ལྷན་ཁང་གསུམ་སྟེ་མཱང་ནེ་དང་། ལིན་ཧུའུ། ཚ་འདམ་ཆེ་བ་བཅས་ཡོད་པ་རེད། ཁུལ་ཡོངས་ཀྱི་སྤྱིའི་མི་གྲངས་ཁྲི32.26གི་ཁྲོད་གྲངས་ཉུང་མི་རིགས་ཀྱི་མི་གྲངས་ལ་ཁྲི7.91ཡོད་ཅིང་། དེས་སྤྱིའི་མི་གྲངས་ཀྱི24.85%ཟིན་པ་དང་། བོད་རིགས་མི་གྲངས་ཁྲི3.67ཡོད་ཅིང་དེས་སྤྱིའི་མི་གྲངས་ཀྱི11.4%ཟིན་ཡོད། དེ་ལས་གཞན་སོག་རིགས་མི་གྲངས་ཁྲི2.42ཡོད་ཅིང་སྤྱིའི་མི་གྲངས་ཀྱི7.5%ཟིན་ཡོད། མཚོ་ནུབ་ཁུལ་དུ་རྒྱ་རིགས་དང་། སོག་རིགས། བོད་རིགས་སོགས་མི་རིགས29འདུས་སྡོད་བྱས་ཡོད།
ལམ་ཐག་ཅི་འདྲ་རིང་ན་ཡང་། དུས་རབས་བཅུ་བཞི་བ་ནས་བཟུང་པེ་ཅིན་དུ་ཡོང་མཁན་གྱི་བོད་པ་ལོ་རེ་ནས་ལོ་རེར་ཇེ་མང་དུ་འགྲོ་བཞིན་ཡོད། གྲུབ་མཐའ་དང་ཚོ་ཁག་གི་དཔོན་པོ་དེ་དག་གིས་པེ་ཅིན་གྱི་གལ་ཆེན་རང་བཞིན་སེམས་སུ་གསལ་ལེར་ཤར་སོང་བ་འདྲ། ཡོང་མཁན་མང་དྲགས་པས་པེ་ཅིན་གྱི་གོང་མ་འུ་ཐུག་ནས་ཕྱིས་སུ་བོད་པ་པེ་ཅིན་དུ་ཡོང་བར་ལྷོ་ལམ་དང་བྱང་ལམ་གཉིས་སུ་བཟོས་པ་དང་ལམ་དེ་གཉིས་མ་གཏོགས་གཞན་ནས་ཡོང་མི་ཆོག་པ། པེ་ཅིན་དུ་ཡོང་ན་ཐོག་མར་གོང་མས་ཆོག་མཆན་སྤྲོད་དགོས་པ། ཡོང་ཐེངས་རེར་མི་གྲངས་ག་ཚོད་ལས་བརྒལ་མི་ཆོག་པ་སོགས་ཀྱི་ཚད་བཀག་རབས་དང་རིམ་པ་བཟོས་པ་རེད་ཅེས་འབྲེལ་ཡོད་ཡིག་ཚང་ཁ་ཤས་སུ་གསལ་བོར་བཀོད་འདུག དེ་བས་ངས་པེ་ཅིན་ནས་མཚམས་རེར་ལོ་དེ་དག་ཏུ་ཆོག་མཆན་མ་ཐོབ་པ་དག་གི་གདོང་གི་རེ་ཆད་དང་སེམས་ཁུར་གྱི་རྣམ་འགྱུར་དེར་འཆར་ཡན་བྱ་དུས། ཡིད་དུ་དེ་དུས་ད་ལྟ་ནང་བཞིན་གནམ་གྲུ་ཟེར་བའི་ལྕགས་ཀྱི་གཤོག་པ་ཅན་ཞིག་དང་མེ་འཁོར་ཟེར་བའི་འཁོར་ལོ་མྱུར་མོ་ཅན་ཞིག་མེད་པ་མ་གཏོགས། གལ་ཏེ་ཡོད་ན་སྐབས་དེའི་བོད་པའི་རིག་གནས་པ་དང་མཐོ་རིམ་པ་མང་ཤོས་ཤིག་པེ་ཅིན་ལ་རགས་ལས་ཤོར་བའི་ཆུ་བོ་བཞིན་བཞུར་ཡོང་བ་ངེས་གཏན་རེད་བསམས།

སངས་རྒྱས་ཆོས་ལུགས་ཀྱི་བཤད་སྲོལ་ལ། ལྷག་པ་ཤེས་རབ་ཀྱི་བསླབ་པ་བརྗོད་བྱའི་གཙོ་བོར་བྱས་ནས་སྟོན་པའི་སྡེ་སྣོད། ཡུལ་རྒྱས་འབྲིང་བསྡུས་གསུམ་ལྟ་བུ། ༼དུང་དཀར་ཚིག་མཛོད་ཆེན་མོ་༽ནས་བཏུས།

Socket AM2 མཐུད་ཁ་ནི AMD ཀུང་ཟིས་བཏོན་པའི CPU མཐུད་ཁ་ཞིག་ཡིན ། དེ་ལ་མཐུད་མཚམས་ཟངས་སྐུད་རྐང་པ 940ཡོད་པས་དར་ཁྱབ་ཤིན་ཏུ་ཆེ་ལ། མིག་སྔར་དེའི་སྐོར་གྱི་དམའ་རིམ་མཐུད་ཁའི་རིགས་ལ Sempron དང་། འབྲིང་རིམ་རིགས་ལ Atholn 64 དང་། མཐོ་རིམ་རིགས་ལ་Atholn 64x2དང་ཡང་ན Atholn 64FXབཅས་ཡོད། གཤམ་གྱི་རི་མོ་ག་པ་ནི་དེའི་དཔེར་མཚོན་རི་མོའོ།༼ རི་མོ་ག་པ ༽

ཇ་རྟའི་གནའ་ལམ་ནི་མི་ཚུལ་བསམ་བློ་ལས་འགོངས་པའི་ལམ་བུ་ཞིག་ཡིན། སྤྱི་བསྡོམས་བྱས་པ་ལྟར་ན། ཟི་ཁྲོན་ནས་ལྷ་སའི་དབར། ལམ་ཐག་རིང་ཚད་ལ་ཁྱོན་སྤྱི་ལེ་བཞི་སྟོང་བདུན་བརྒྱ་ལྷག་ཡོད་ཅིང་། ས་ཚུགས་དྲུག་ཅུ་ཉེ་ལ། གྲུ་ལ་ཐེངས་ང་གཅིག ཐག་ཟམ་ཐེངས་བཅོ་ལྔ། ལྕགས་ཟམ་བཅུ། རི་བོ་བདུན་ཅུ་དོན་བརྒྱད་སྒྲོལ་དགོས་པས། འགྲུལ་བཞུད་ཡོངས་ཟླ་གསུམ་བཞི་ཙམ་མ་ཕྱིན་ན་སླེབས་མི་ཐུབ།
པེ་ཅིན་གྱི་མཚན་མོའི་གློག་འོད་ཆེམ་ཆེམ་འཕྲོ་ཞིང་། པེ་ཅིན་གྱི་མི་རྣམས་ཀྱི་སྣང་བརྙན་རབ་རིབ་གཡོ། གཞུང་ལམ་དུ་རླངས་འཁོར་གྱི་ཚོགས་ནི་འོད་ཀྱི་གཙང་བོ་དང་མཚུངས་ཤིང་། གཙང་བོ་དེའི་གཞུང་དུ་འདོད་ཆགས་དང་ཞེ་སྡང་། གཏི་མུག་གི་ཉོན་མོངས་ལ་འཇགས་པ་མེད་པར་བཞུར་བ་དང་། འདོད་ཡོན་གྱི་ཁ་དོག་སྣ་ཚོགས་འཚེར་བཞིན་མཚན་གཞུང་རིང་མོའི་གཏིང་རུམ་དུ་སྙེག འདི་རུ་རྒྱང་ལ་ལྟ་དུས་མཐོང་ལམ་དུད་སྨུག་གིས་བསྒྲིབས་ཤིང་། གནམ་ལ་ལྟ་དུས་མགོ་བོ་ཁང་བརྩེགས་ལ་ཐོགས་འགྲོ། འདི་ནི་གོ་ལ་རིལ་མོ་འདིའི་སྒང་དུ་འདུ་འགོད་འཁྲུག་ཤོས་ཀྱི་གྲོང་ཁྱེར་ཆེན་པོ་གཅིག་ཡིན་ཏེ། འདི་རུ་མི་གྲངས་བྱེ་བ་གཉིས་ལྷག་གིས་འཚོ་ཐབས་འཛིན། འདི་རུ་རླངས་འཁོར་ཆེ་ཆུང་ས་ཡ་དྲུག་ལྷག་ལམ་དུ་རྒྱུགས། འདི་ནི་པེ་ཅིན་དེ། འདི་ནི་ང་སྐྱེད་འཚར་བྱུང་སའི་མཐོ་སྒང་གི་གྲོང་ཚོ་ དེ་དང་གཏན་ནས་མི་འདྲ་བའི་འཇིག་རྟེན་ཞིག་རེད་ཨང་།

མི་ཚོགས་འདུ་ལོངས་སྟོན་ཁའི་རླུང་ལྟར་འཚུབས༎ མོ་ཊ་འགྲོ་བསྐྱོད་གྲོག་མའི་ཚང་བཞིན་བརྡོལ༎ ཁང་བརྩེགས་མཐོན་པོ་གནམ་གྱི་ཀ་བ་སྙེགས༎ གྲོང་ཁྱེར་འདི་ཡི་ལྟད་མོ་བརྗོད་ལས་འགངས༎

འཛམ་གླིང་དམངས་གཙོའི་ལམ་གྱི་སྔོན་གཤེགས་པ།། རྒྱལ་ཁབ་འདི་ཡི་གྲོས་ཚོགས་གོང་མ་ཡི།། མཐུས་མི་གསུམ་བརྒྱ་དྲུག་ཅུ་རྩ་དྲུག་པོ།། ལོ་རེར་ངེས་ཅན་ཚོགས་ཐེངས་གཉིས་རེ་འདུག

དབུ་མ་རང་རྒྱུད་པ་རྣམས་ཀྱིས་བདེན་པར་གྲུབ་པ་སོགས་ལྔ་ནི་ཐ་སྙད་དུ་མི་བཞེད་ཀྱང་། རང་གི་མཚན་ཉིད་ཀྱིས་གྲུབ་པ་སོགས་གསུམ་ཐ་སྙད་དུ་གྲུབ་པར་བཞེད་ལ། དབུ་མ་ཐལ་འགྱུར་བས་ནི་བདེན་པར་གྲུབ་པ་སོགས་དང་རང་གི་མཚན་ཉིད་ཀྱིས་གྲུབ་པ་སོགས་དོན་གཅིག་པར་བཞེད་པས། འདུས་བྱས་དང་འདུས་མ་བྱས་ཀྱི་ཆོས་ཐམས་ཅད་ལ་རང་གི་མཚན་ཉིད་ཀྱིས་གྲུབ་པ་ཐ་སྙད་ཙམ་ཡང་མི་བཞེད་དོ། །༼དུང་དཀར་ཚིག་མཛོད་ཆེན་མོ་༽ལས་བཏུས།

འདི་ལ་འགའ་ཞིག་གིས་ཆང་གི་ནང་དུ་གསེར་བླུགས་པ་ཞིག་ཡིན་ཟེར་བ་ཡོད་ཀྱང་དེ་ལྟར་མིན་། གསེར་སྐྱེམས་ནི་ཞལ་སྐྱེམས་ཞེས་པའི་དོན་ཏེ་། རྒྱལ་པོའི་ཞལ་ལ་གསེར་ཞལ་དང་། བཀའ་ཡིག་ལ་གསེར་ཡིག་ཅེས་འབོད་པ་ལྟ་བུའི་ཞེ་སའི་ཚིག་ཡིན་།

བོད་ཀྱི་ཟ་ཆ་ནི་ས་མཚམས་ཀྱི་ས་ཆ་གཞན་དང་མི་འདྲ་བར་བོད་ཀྱི་ཐོན་འཁུངས་གཙོ་བོ་“ནས་”ཡིན་ཞིང་། “ནས་”བརྔོས་ཏེ་ཐགས་ནས་ཕྱེ་མ་བཟོས་ནས་རྩམ་པ་ཆགས་པ་དང་ རྩམ་པ་ནི་བོད་ཀྱི་ཟ་ཆ་གཙོ་བོ་ཞིག་ཡིན།

གཞུང་ཚད། བསྟན་བཅོས་ཀྱི་དབུ་ནས་མཆོད་བརྗོད་དང་བརྩམ་པར་དམ་བཅའ་བཅས་ཤློ་ཀ་གཉིས་དང་རྐང་པ་གཅིག མཇུག་གི་བསྟན་བཅོས་བརྩམས་པའི་དགོས་ཆེད་དང་ཁེངས་སྐྱུང་། བཟོད་གསོལ། དགེ་བསྔོ་བཅས་སྟོན་བྱེད་ཀྱི་ཤློ་ཀ་བཞི་མ་གཏོགས་པར་གཞུང་ཚད་ཤློ་ཀ་སུམ་ཅུ་སོ་བདུན་ཡིན་ནོ། །

ཕ་སའི་དག་ཞིང་དམྱལ་ཁམས་ལ་བསྒྱུར་བའི།། སྐྱོ་གདུང་མཆི་མས་གདོང་རིས་བརླན་པའི་གཏམ།། གྲོས་ཚོགས་འོག་མའི་མཇལ་འཕྲོད་ཁང་བཟང་དུ།། མ་ལྷག་མ་ཆད་བདེན་པའི་ལམ་ནས་བརྗོད།།

དུས་ཀྱི་རྒྱལ་མོའི་བཀོད་སྒྲིག་བཙན་པོའི་འོག། ཞེ་ཆགས་སེམས་ཀྱི་ཁྱེའུ་ངུ་བཞིན་དུ༎ གྱེས་མཇལ་བྱས་པའི་དགོད་སྒྲའི་འཛུམ་ཀོང་གསེབ༎ དལ་གྱིས་འབབ་པའི་མིག་ཆུ་ངང་གིས་འཁྱིལ༎

ཁོང་གི་ཆོས་སྲིད་ཀྱི་མཛད་བཟང་ཀུན་ཏུ་ཁྱབ་པའི་མཐུ་ལ་བརྟེན་ནས་དགའ་ལྡན་ཚེ་དབང་དཔལ་བཟང་གིས་མངའ་རིས་ལ་དྭགས་ས་ཁུལ་ལ་དཔུང་འཇུག་གིས་དབང་ཏུ་བསྡུས་ཏེ་བོད་ཁམས་ཞི་བདེ་དང་ཆོས་སྲིད་བརྟན་བརླིང་བྱུང༌།
བོད་པའི་ཤུལ་བཞག་རིག་གནས་ནི་རྒྱལ་ཁབ་རང་བཞིན་ཅན་གྱི་འཛམ་གླིང་གི་ནོར་བུ་མཆོག་ཏུ་གྱུར་བ་ཞིག་ཡིན་ལ། ལྷག་པར་དུ་བཟོ་རིག་པ་དང་གསོ་བ་རིག་པ། རི་མོ། རྒྱན་ཆ། ཆོས་ལུགས། མཆོད་ཆས། གླུ་ལེན་གར་རྩེད། མེ་ཏོག་མཆོད་པ་སོགས་མིའི་རིགས་ཀྱི་བཟོ་ལས་ལག་རྩལ་གྱི་སྐྱེད་ཚལ་ལས་རྣམ་པར་བཀྲ་བའི་མེ་ཏོག་རྐང་གཅིག་ཡིན།

བོད་ལྗོངས་ཀྱི་ལྷོ་ནུབ་ཕྱོགས་སུ་ཡོད་པའི་གཞིས་ཀ་རྩེ་ས་ཁུལ་གྱི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི18.2ཡོད་པ་དང་། ས་གནས་སྲིད་གཞུང་གཞིས་ཀ་རྩེ་གྲོང་ཁྱེར་དུ་ཡོད། མངའ་ཁོངས་སུ་གཏིང་སྐྱེས་དང་། ས་སྐྱ། ལྷ་རྩེ། དིང་རི། གཉའ་ནང་ངམ་ལམ་རྫོང་། སྐྱིད་རོང་ངམ་གྲོང་རྫོང་། འབྲོང་པ། ས་དགའ། ངམ་རིང་། བཞད་མཐོང་སྨོན། རྣམ་གླིང་། རིན་སྤུངས། པ་སྣམ། རྒྱལ་རྩེ། ཁང་དམར། གམ་པ། གྲོ་མོ་བཅས་རྫོང17དང་། སྲང་ལམ2 གྲོང་རྡལ27 ཡུལ་ཚོ174བཅས་ཡོད་པ་རེད།སྤྱིའི་མི་གྲངས་ཁྲི63གྱི་ཁྲོད་བོད་རིགས་ཀྱིས་སྤྱིའི་མི་གྲངས་ཀྱི97%ཟིན་པ་དང་། དེ་ལས་གཞན་ཤར་པའི་མི་གྲངས1875ཡོད་པ་རེད། གཞིས་ཀ་རྩེ་ས་ཁུལ་དུ་བོད་རིགས་དང་། རྒྱ་རིགས། སོག་རིགས། མན་ཇུ་རིགས། མའོ་རིགས་སོགས་མི་རིགས15ཡོད། མཚོ་སྔོན་ཞིང་ཆེན་གྱི་མངའ་ཁོངས་སུ་ཟི་ལིང་གྲོང་ཁྱེར་དང་། མཚོ་ཤར་ས་ཁུལ། མཚོ་ལྷོ་ཁུལ། མཚོ་ནུབ་ཁུལ། མཚོ་བྱང་ཁུལ། མགོ་ལོག་ཁུལ། ཡུལ་ཤུལ་ཁུལ། རྨ་ལྷོ་ཁུལ་བཅས་ལས་བོད་རིགས་རང་སྐྱོང་ཁུལ་དྲུག་ཡོད། མཚོ་སྔོན་ཞིང་ཆེན་གྱི་ཐེངས་དྲུག་པའི་རྒྱལ་ཡོངས་ཀྱི་མི་གྲངས་རྩིས་བཤེར་བྱས་པའི་གྲངས་ཀ་ལྟར་ན་མཚོ་སྔོན་གྱི་སྤྱིའི་མི་གྲངས5626722ཀྱི་ཁྲོད་བོད་རིགས་མི་གྲངས1375062ཡོད་པ་དང་། དེས་སྤྱིའི་མི་གྲངས་ཀྱི24.44%ཟིན་ཡོད་པ་རེད།

བུ་སྟོན་རིན་པོ་ཆེའི་རྩ་བའི་བླ་མ་གཙོ་ཆེ་བའི་གྲས་དང་། གསང་བ་འདུས་པའི་བླ་བརྒྱུད་དུ་བཞུགས་པ་དེ་ཡིན། འཁྲུངས་གཤེགས་ཀྱི་ལོ་ཚིགས་དང་རྣམ་ཐར་ཞིབ་པར་འཁོད་པའི་ཡིག་ཆ་ཁོ་བོས་མ་མཇལ་ཡང་། བུ་སྟོན་རིན་པོ་ཆེའི་རྣམ་ཐར་ནང་བླ་མ་འདིའི་དྲུང་ནས་གསང་སྔགས་སྤྱི་དང་གསང་བ་འདུས་པའི་སྐོར་ཐེངས་མང་པོའི་བར་དུ་གསན་ཚུལ་གསལ། འཕགས་འོད་ཡོན་ཏན་རྒྱ་མཚོ་ནི་རྗེ་ཙོང་ཁ་པ་དང་རྗེ་བཙུན་ཤེས་རབ་སེང་གེའི་སློབ་མ་ཡིན་ཅིང་། གསང་འདུས་རྒྱུད་འགྲེལ་དང་བསྐྱེད་རྫོགས་མཛད་པ་པོ་དེ་ཡིན།

ཐ་མལ་དུ་གནས་པའི་མི་དར་མའི་སྙིང་གི་ཕར་ཚད་ནི་དུས་ཚོད་སྐར་མ་གཅིག་ལ་ལན་གྲངས༦༠ནས༡༠༠བར་ཡིན་ཏེ། སྙིང་གི་འཕར་ཚད་ལན་གྲངས༦༠མན་དུ་ལྷུང་ན་དེ་དལ་དྲགས་པར་བརྩིའོ།

ཐོག་མར་སྟོབས་ཤུགས་ཀྱི་ཆར་གཞིགས་ན་ཕག་གྲུའི་སྡེ་སྲིད་ཀྱི་སྲིད་དབང་མིང་ཙམ་དུ་གྱུར་ཏེ་རིན་སྤུངས་པས་བོད་དབུས་གཙང་ལ་རིམ་པས་དབང་བསྒྱུར་ནས་རྒྱུན་རིང་ཙམ་སོང་བ་དང༌། རིན་སྤུངས་པའི་སྲིད་དབང་འཛིན་སྟངས་ཀྱང་མི་རྣམས་ཀྱི་བློ་ལ་འབབ་ཅིང་ལྷིང་ཆགས་པོ་ཞིག་བྱུང་མེད་པ་མ་ཟད། ལྷག་པར་རིན་སྤུངས་ངག་དབང་འཇིག་གྲགས་ནི་རྒྱལ་པོ་པཌཎི་ཏའི་སྤྱོད་ཚུལ་ལྷུར་བཞེས་པ་ཞིག་ཡིན་པའི་རྐྱེན་གྱིས་ཁོང་གི་དུས་རྒྱུན་རིག་གནས་གསན་བསམ་དང༌། གཞན་ལ་འཆད་སྤེལ་བྱེད་པའི་བརྟུལ་ཞུགས་བཟུང་བ་ལས་སྲིད་འབྱོར་དར་སྤེལ་གྱི་ཕྱོགས་ལ་ཐུགས་ཆེན་ཆེར་མེད་པ་སོགས་ཀྱིས་རིམ་བཞིན་བག་ལ་ཞ་བ་ལྟ་བུར་གྱུར་པ་དེ་ཞིང་ཤག་པ་ཚེ་བརྟན་རྡོ་རྗེ་རྒྱུད་པ་དང་བཅས་པས་ལྐོག་ནས་རང་གི་སྲིད་འབྱོར་འཕེལ་རྒྱས་གཏོང་བར་ཕན་ཡོད་ཀྱི་ཆ་རྐྱེན་ཐོབ་པ་ཡིན།

ཀྱེ་མ་སྔོན་སོང་སྔོན་གྱི་བཙུན་མོ་ཞེས།། རྣམ་པ་ལྷ་ལ་སྤྱོད་པ་འདྲེ་ཡི་སྲོལ།། དམངས་ཀྱི་ཤ་ཁྲག་སྤྱོད་པའི་གདུག་ཅན་དག མི་མངོན་དབྱིངས་བུ་བརྫངས་པའི་ཤུལ་ལམ་ན།།

མུ་སྟེགས་པའི་རིག་བྱེད་ཀྱི་གཏམ་རྒྱུད་ནང་བཤད་པའི་རྒྱལ་པོ་མདའ་རྩལ་ལ་ཤིན་ཏུ་མཁས་པ་ཞི་མ་སྟེ་། དེའི་ལོ་རྒྱུས་སྐོར་སྡེ་དགེ་ཁམས་སྤྲུལ་རིན་པོ་ཆེ་བསྟན་འཛིན་ཆོས་ཀྱི་ཉི་མས་མཛད་པའི་《ཁྱབ་འཇུག་གི་འཇུག་པ་བཅུའི་རྣམ་བཤད་》ཅེས་པའི་ནང་གསལ་ཞིང་རྒྱལ་པར་གསུངས་ཡོད་།

འཕགས་པ་སྤྱན་རས་གཟིགས་ལ་སྐུའི་རྣམ་འགྱུར་མི་འདྲ་བ་མང་པོ་ཡོད་པའི་ནང་གསེས་ཞལ་བཅུ་གཅིག་པ་དེ་ལ་ཟེར། དེའི་ཞས་ཕྱག་གི་མདོག་དང་ཕྱག་མཚན་བཅས་ཞིབ་པར《རིན་འབྱུང་བརྒྱ་རྩའི》ནང་དུ་གསལ། ། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཁོང་གིས་བོད་ཀྱི་དམག་དཔུང་དེང་རབས་ཅན་གྱི་ཕྱོགས་སུ་ཁ་ཕྱོགས་བསྒྱུར་བ་ཕུད། ཚན་རིག་དང་བོད་ཀྱི་འཕེལ་རྒྱས་སླད་སྔ་རྗེས་སུ་ཡིག་བཏགས་འཕྲུལ་འཁོར་དང་མེ་མདའ། འབར་རྫས། གློག་ཆས་སོགས་ནང་འདྲེན་དང་དར་སྤེལ་བྱེད་པའི་དགོངས་པ་སྣ་ཚོགས་བྱུང་ཡང་དོན་དངོས་སུ་མ་གྱུར། ཕྱིས་སུ་དམག་དཔོན་དང་བཀའ་བློན་གྱི་འགན་བཞག་རྗེས་ཀྱང་བོད་ཀྱི་གསེར་ཊམ་དང་དངུལ་སྣ་ཚོགས། བལ་འཁེལ་འཐག་ལས་བཟོ་གྲྭ་བཅས་ཀྱི་འགན་བཞེས་མཐར་སྤྱི་ལོ་༡༩༦༩ལོར་དགོང་པ་རྫོགས། གཞན་ཁོང་གི་བུ་རྒན་པ་ཚ་རོང་བདུད་འདུལ་རྣམ་རྒྱལ་ལགས་ཀྱིས་རང་ཉིད་ཀྱི་ཡབ་ཆེན་ཚ་རོང་ཟླ་བཟང་དགྲ་འདུལ་གྱི་མི་ཚེ་ལོ་རྒྱུས་དང་། དེ་སྔའི་བོད་ཀྱི་གནས་སྟངས་སྐོར་གྱི་དེབ་གཉིས་བརྩམས་ཡོད་པར་གྲགས་པས་གཟིགས་པར་མཛོད། །

སི་ཁྲོན་ཞིང་ཆེན་གྱི་མངའ་ཁོངས་སུ་བོད་རིགས་འཚོ་སྡོད་བྱས་ཡོད་པའི་ས་ཁུལ་གཙོ་བོ་དཀར་མཛེས་བོད་རིགས་རང་སྐྱོང་ཁུལ་དང་རྔ་བ་བོད་རིགས་རང་སྐྱོང་ཁུལ་བཅས་ཁུལ་གཉིས་དང་། མུ་ལི་བོད་རིགས་རང་སྐྱོང་རྫོང་གཅིག་བཅས་ཡིན།

དོན་དངོས་ལ་བལྟས་ཚེ། ཡང་རླུང་ནི་རིགས་ཚན་(Group) དང་འཁོར་ཚན་(Period) གང་དུའང་འཁོད་མི་ཐུབ། དེར་བརྟེན། མེན་ཌེ་ལེ་ཧྤེ་ཡིས་དུས་འཁོར་རེའུ་མིག་ནང་དུ་ཡང་རླུང་ལ་འོས་འཚམས་ཀྱི་གནས་ཤིག་བཟོ་ཐུབ་མེད། དེ་ ནི་མེན་ཌེ་ལི་ཧྤེ་ཡི་དུས་འཁོར་རེའུ་མིག་གི་སྐྱོན་ཆ་དང་པོ་དེ་ཡིན། གནས་མཉམ་རྩ་རྫས་ནི་མེན་ཌེ་ལི་ཧྤེ་ཡི་དུས་འཁོར་ རེའུ་མིག་བཟོ་བཀོད་བྱས་པའི་རྗེས་སུ་ངོས་འཛིན་ཐུབ་པ་ཞིག་ཡིན། གནས་མཉམ་རྩ་རྫས་ཞེས་པ་ནི་མ་རྡུལ་ཕན་ཚུན་གྱི་ གདོས་ཚད་མི་འདྲ་ཡང་རྫས་ཀྱི་ཁྱད་ཆོས་འདྲ་བའི་རྩ་རྫས་ཀྱི་རིགས་ཤིག་ཡིན། དེས་ན། གནས་མཉམ་རྩ་རྫས་ཀྱི་ཁྱད་ཆོས་ཀྱིས་མེན་ཌེ་ལི་ཧྤེ་ཡི་དུས་འཁོར་རེའུ་མིག་ལ་དཀའ་ངལ་འཕར་མ་ཞིག་བཟོས་ཡོད། དེ་བཞིན། མེན་ཌེ་ལི་ཧྤེ་ཡི་དུས་འཁོར་རེའུ་མིག་གི་འགལ་རྐྱེན་གཞན་ཞིག་ནི། རྩ་རྫས་སོ་སོའི་མ་རྡུལ་གྱི་གདོས་ཚད་ནི་རྩ་རྫས་གཅིག་ནས་གཅིག་ཏུ་རིམ་པ་བཞིན་གཅིག་སྙོམས་ཀྱིས་འཕར་ཆ་ཡོང་གི་མེད་རྐྱེན། རྩ་རྫས་དེ་གཉིས་བར་དུ་རྩ་རྫས་ཇི་ཙམ་ངོས་འཛིན་བྱེད་རྒྱུ་ཡོད་པའི་ཚོད་དཔག་བྱེད་ཐུབ་ཀྱི་མེད།

༢ གྲུ་གུ་དང་ལི་ཡུལ་དང་ཡུན་ནན་སོགས་ཀྱང་བོད་ཀྱི་འོག་ཏུ་ལོ་བརྒྱ་ཕྲག་ལྷག་པར་གནས་པ་སོགས། བདེན་པ་རྭ་སྤྲོད་གཏོང་ནུས་པའི་རྒྱལ་རབས་ཀྱི་ཆ་ཤས་བརྗེད་དུ་འཕང་བ་འདི་འདྲ་དག་ཀྱང་། ཐ་ན་ཕྱི་རྒྱའི་མཁས་པ་ལོ་རྒྱུས་སྨྲ་བ་དག་གི་ཁྲོད་ན་ཡང་ཁྱབ་གདལ་དུ་གྲགས་མོད་ཀྱི། རང་ཡུལ་གྱི་མི་རྣམས་ལ་ནི་ཕལ་ཆེར་རྒྱུས་ཡོད་མེད་ཀྱི་ས་མཚམས་སུ་སླེབས། ---དགེ་འདུན་ཆོས་འཕེལ།

ཁ 1.བོད་ཡིག་གསལ་བྱེད་གཉིས་པ། འདིའི་ང་རོ་འདོན་ཚུལ་ལ་སྐྱེ་གནས་མགྲིན་པ་དང༌། བྱེད་པ་མགྲིན་པ། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆེན་སྒྲ་མེད། 1.2མིང་གཞིའི་མ་ནིང་ཡི་གེ་ཞིག 2.མིང་སྔོན་གྱི་ཆ་ཤས་ཤིག་སྟེ།
གཞན་ཡང་ཁོང་གིས་གསོ་བ་རིག་པའི་སྐོར་དང་སྐར་རྩིས།འབྱུང་རྩིས་སོགས་རིག་གནས་གཞན་དག་ཐད་ལའང་ཞིབ་འཇུག་གི་འབྲས་བུ་གཡུར་དུ་ཟ་བ་ཐོབ་ཡོད།ཁོང་གིས་ལོ་བཅོ་ལྔ་ཙམ་གྱི་རིང་དུ་བསྟན་བཅོས་དེབ་མང་པོ་བརྩམས་ཡོད་པ་འདི་ལྟར་ཏེ།བོད་ཀྱི་ལོ་རྒྱུས་སྤྱི་དོན་པད་མ་ར་གའི་ལྡེ་མིག སྟོད་སྨད་གཉིས།རྩིས་གཞུང་རིན་ཆེན་སྙིང་བོ།སུམ་རྟགས་ཀྱི་དྲི་བ་དྲིས་ལན།གསོ་རིག་སྙིང་ནོར་གཅེས་བཏུས།གསོ་བྱ་ལུས་ཀྱི་རྣམ་བཤད།གསོ་བྱེད་ཐབས་ཀྱི་རྣམ་བཤད།ངོས་འཛིན་རྟགས་ཀྱི་རྣམ་བཤད།བསྒྱུར་རྩོམ།ཟླ་བའི་གོ་ལའི་སླ་གཟུགས་ཀྱི་རྣམ་བཤད།རྩོམ་སྒྲིག་གནང་བའི་རྩ་རླུང་འཕྲུལ་འཁོར།བཅས་ནི་ཀློག་པ་པོ་རྣམས་ཀྱིས་དགའ་བསུ་ཆེན་པོ་བྱེད་པའི་དཔེ་ཆ་རུ་གྱུར་ཡོད།སྤྱི་ལོ1973ནས1980ལོའི་བར་ཁོང་གིས་ལོ་ཐོ་ཐེངས་བདུན་ཕབ་པ་དང་།ཕྱིས་སུ་ལོ་ཐོ་ཐེངས་མང་ཕབ་ནས་ཁ་ཤས་དབྱིན་ཡིག་སོགས་ལའང་བསྒྱུར་ཡོད།ད་དུང་ལས་ཞོར་གྱི་དུས་ཚོད་སྤྱད་ནས་བོད་རྒྱ་དབྱིན་གསུམ་གྱི་ཐོག་ནས་བྲིས་པའི་རིག་གཞུང་དཔྱད་རྩོམ་སུམ་ཅུ་ལྷག་རྒྱལ་ཁབ་ཕྱི་ནང་གི་དུས་དེབ་དང་ཚགས་པར་ཐོག་བཀོད་ཡོད་ལ།རྩོམ་ཡིག་ཁ་ཤས་ལ་རྒྱལ་ཁབ་རིམ་པ་དང་རྒྱལ་སྤྱིའི་ཐོག་བྱ་དགའ་ཐོབ་ཡོད།ཁོང་གིས་བརྩམས་པའི་གསོ་རིག་སྐོར་གྱི་དཔེ་དེབ་ཚང་མ་ད་ལྟར་དབྱིན་ཡིག་དང་དབྱི་ཐ་ལིའི་ཡིག་ཐོག་ཏུ་བསྒྱུར་ཟིན་པས་ཕྱི་རྒྱལ་གྱི་ཀློག་པ་པོས་ཀྱང་དགའ་བསུ་ཆེན་པོ་བྱེད་བཞིན་ཡོད།

གཞོང་བ་ལྟ་བུའི་ཟས་སྣོད་ཅིག་གི་མིང་སྟེ། ཤེལ་གྱི་ཀ་ཏོ་ར་ཤིང་ཏོག་གིས་ཁེངས། the basin which made of glass full of fruits. ཟངས་ཀྱི་ཀ་ཏོ་ར་འབྲི་མར་གྱིས་བཀང་། the copper basin filed with yak butter. Basin, bowl

བདེན་པའི་རྒྱབ་ཏུ་ལངས་པའི་མཇུག་སྐྱོང་དང༌།། གདུང་སེམས་མཉམ་དུ་བསྐྱེད་པའི་ཐུགས་ཁུར་གྱི།། མི་ཕྱེད་མཛའ་བོའི་དམ་བཅའ་གསེར་གྱི་རི།། ནམ་གཞིགས་མེད་པའི་ཐ་ཚིག་སླར་ཚིག་སྒྲོག།

སངས་རྒྱས་ནི་སྒྲིབ་གཉིས་ཀྱི་མུན་པ་སངས་ཤིང་མཁྱེན་གཉིས་ཀྱི་སྣང་བ་རྒྱས་པ་སྟེ། སྤངས་རྟོགས་གཉིས་ཀྱི་ཡོན་ཏན་ཡོངས་སུ་རྫོགས་པའི་གོ་འཕང་ལ་གོ དེ་ནི་སྐུ་གསུམ་མམ་བཞིའི་བདག་ཉིད་ཅན་ནོ།།
ཧོན་ནན་ཧྥུར་པེ་མཱ་སིའི་（白马寺）ལྷ་ཁང་སྟེ་མ་ཡིག་ནང་གི་ཚིག་འདི་ལོ་ཙཱ་བས་རྒྱ་ཡིག་ནས་བོད་སྐད་དུ་སྒྱུར་སྐབས་རྒྱ་སྐད་ཀྱི་སྒྲ་ཐོན་པོ་མ་བྱུང་བ་ཡིན་པ་ལས། དོན་དུ་ཟུར་མཆན་ནང་བཀོད་པ་ལྟར་ཡིན་ཏེ། ཧོ་ནན་ཧྥུ་ཞེས་པ་ནི་ཏུང་ཧན་རྒྱལ་རབས་སྐབས་ཀྱི་ཧྥུ་རིམ་པའི་སྲིད་གཞུང་གནས་ཡུལ་ཡིན་ཞིང། དེང་སང་ཧོ་ནན་ཞིང་ཆེན་གྱི་ལོའོ་དབྱང་གྲོང་ཁྱེར་ཡིན། པེ་མཱ་སིའི་ལྷ་ཁང་ནི། ལོའོ་དབྱང་（洛阳）གྲོང་ཁྱེར་གྱི་ཤར་ཕྱོགས་སྤྱི་ལེ་བཅུ་གཉིས་ཀྱི་སར་ཡོད། དགོན་པ་འདི་ནི་ཀྲུང་གོའི་ལོ་རྒྱུས་ཐོག་ཆེས་སྔ་ཤོས་ཀྱི་ནང་དགོན་པ་ཞིག་ཡིན། དེ་སྔོན་ལོ་རྒྱུས་ཐོག་བཤད་སྲོལ་ལ། ཏུང་ཧན་རྒྱལ་རབས་ཀྱི་གོང་མ་གཉིས་པ་ཧན་མིང་རྟིའི་ཡུང་ཕིང་（汉明帝永平）ཁྲི་ལོ་བརྒྱད་པ་ཤིང་གླང་སྤྱི་ལོ་༦༥ལོར་（སངས་རྒྱས་འདས་ལོ་༡༠༡༣）ཕོ་ཉ་བ་ཚའི་ཡིན་（蔡愔）ཟེར་བ་ཞིག་རྒྱ་གར་དུ་ཆོས་འཚོལ་བར་བཏང་བ་ལས། ཏུན་ཧོང་（རྒྱ་ཡིག་དཔྱད་གཞིའི་ནང་གཡུའི་ཧྲི་（月氏）ཞེས་གསལ་）དུ་སླེབས་སྐབས་རྒྱ་གར་ནས་དགྲ་བཅོམ་པ་མ་ཏང་གེ་（迦叶摩腾）（འདི་སློབ་དཔོན་ཀླུ་སྒྲུབ་ཀྱི་སློབ་མ་མ་ཏང་གེ་ཟེར་བ་དེ་ཡིན་མིན་བརྟག་）དང་པཎྜི་ཏ་ཧྥ་ལན་（法兰）ཞེས་པ་གཉིས་ཀྱིས་རྟ་དཀར་པོ་གཅིག་ལ་སྟོན་པ་སངས་རྒྱས་ཀྱི་བྲིས་སྐུ་གཅིག་དང་གསུང་རབ་འགའ་ཞིག་བཀལ་ནས་རྒྱ་ནག་ཏུ་ཚུར་བྱོན་པ་དང་མཇལ་ཏེ་ལྷན་དུ་གདན་དྲངས། དེ་གའི་སྔར་ཡོད་ཆོས་ལུགས་དང་སངས་རྒྱས་ཆོས་ལུགས་གཉིས་གང་བཟང་འགྲན་བསྡུར་བྱེད་དུ་བཅུག་པར་སངས་རྒྱས་ཆོས་ལུགས་ལ་རྒྱལ་ཁ་ཐོབ་སྟེ་དར་སྤེལ་གཏོང་འགོ་ཚུགས། ཧོ་ནན་གྲོང་ཁྱེར་གྱི་ཤར་ཕྱོགས་སུ་ཉེ་འདབས་སུ་པེ་མཱ་སི་སོགས་བཙུན་པའི་ལྷ་ཁང་བདུན་དང། བཙུན་མའི་ལྷ་ཁང་གསུམ། སངས་རྒྱས་ཀྱི་རིང་བསྲེལ་བཞུགས་པའི་མཆོད་རྟེན་ཆེ་བ་གཅིག་དང་བྱིན་ཐང་སི་ཟེར་བའི་དགོན་པ་ཞིག་བཞེངས་ནས་དེར་རབ་བྱུང་དྲུག་བརྒྱ་ནག་གི་ཡུལ་དུ་སངས་རྒྱས་ཆོས་ལུགས་ཀྱི་ལྷ་ཁང་དང་དགོན་པ་བྱང་སྔ་ཤོས་ཡིན་ཅིང། དགྲ་བཅོམ་པས་ཐེག་པ་ཆེ་ཆུང་གི་མདོ་སྡེའི་ནང་ནས་ཉེར་མཁོ་བསྡུས་པར་《མདོ་སྡེ་རིམ་པར་ཕྱེ་བ་ཞེ་གཉིས་པ་》ཞེས་བྱ་བ་རྒྱ་ཡིག་ཏུ་བསྒྱུར་བ་དེང་སང་ཡང་རྒྱ་ཡིག་གི་བཀའ་འགྱུར་ནང་དུ་ཡོད་ལ། པཎྜི་ཏས་《ས་བཅུ་པའི་མདོ་》ལ་སོགས་པ་མདོ་སྡེ་ལྔ་བསྒྱུར་བར་གྲགས་ཀྱང་ད་ལྟ་རྒྱ་ཡིག་གི་བཀའ་འགྱུར་ནང་དུ་མ་བཞུགས། པེ་མཱ་སིའི་དགོན་པའི་རྒྱལ་སྒོའི་གཡས་གཡོན་གཉིས་སུ་དགྲ་བཅོམ་པ་ཏང་གེ་དང། པཎྜི་ཏ་ཧྥ་ལན་གཉིས་ཀྱི་དུར་ས་དང། དེ་བཞིན་སྐུ་བརྙན་འདྲ་མིན་གཞན་དུ་མ་ཡོད་པ་དེ་དག་མིང་རྒྱལ་རབས་དང་ཆིང་རྒྱལ་རབས་སྐབས་ཀྱི་སྐྲུན་དངོས་ཡིན་པ་དང། རིང་བསྲེལ་མཆོད་རྟེན་ཞིག་ཡོད་པ་དེ། ཅིན་（金）རྒྱལ་རབས་（མུན་ཇུ་རིགས་）ཀྱི་གོང་མ་ལྔ་པ་ཅིན་ཧྲི་ཙུང་གི་ཏཱ་ཏིང་（大定）ཁྲི་ལོ་བཅོ་ལྔ་པ་ཤིང་ལུག་（༡༡༧༥）ལོར་བཞེངས། གཞན་ཡང་ཧན་རྒྱལ་རབས་དང་ཝེད་རྒྱལ་རབས་ཀྱི་གནའ་རབས་རིག་རྫས་མང་པོ་ཡོད་པས་རྒྱལ་ཡོངས་རིག་དངོས་སྲུང་སྐྱོབ་སྡེ་ཚན་གལ་ཆེའི་གྲས་སུ་གྱུར་ཡོད།

སྒྲ་གཅན་དང་དུས་མེ་གཉིས་གདོང་དང་མཇུག་གི་ཁྱད་པར་མ་གཏོགས་གཟའ་གཅིག་ཡིན། སྐར་ཁྱིམ་ཐོག་གཡས་བསྐོར་གྱིས་མགྱོགས་པར་འཁོར་བ་ཕུད། གཟའ་གཞན་བརྒྱད་རྣམས་རང་རང་སོ་སོའི་འགྲོས་མི་འདྲ་ཞིང་འཁོར་ལམ་རྒྱ་ཆེ་ཆུང་ཡང་མི་འདྲ་བའི་ཐོག་གཡོན་བསྐོར་དུ་འཁོར་བ་ཡིན། དཔེར་ན་མིག་དམར་དང༌། ཕུར་བུ། སྤེན་པ་གསུམ་ནི་དྲག་གཟའ་ཡིན་པའི་ཐོག་རང་འགྲོས་ཉི་མ་ལས་དལ་བས་འཆར་བའི་ཚེ་ན་ལོ་གཅིག་གི་ནང་ཉི་མའི་རྒྱབ་སྟེ་ནུབ་ངོས་ནས་ཐེངས་རེ་ཟུང་ལས་མི་མཐོང་ཞིང༌། ལྷག་པ་དང་པ་སངས་གཉིས་རང་འགྲོས་ཉི་མ་ལས་མགྱོགས་པས་འཆར་བའི་ཚེ་ན་ལོ་གཅིག་ནང་ཉི་མའི་མདུན་ཏེ་ཤར་ངོས་ནས་ཐེངས་ཁ་ཤས་མཐོང་རྒྱུ་ཡོད།

དངོས་གཞི་རུ་དཔོན་གྱི་མཚན་དངོས་ཇི་ཞུ་མི་རྙེད་ཀྱང་ཁོང་ནམ་མཁའ་དངོས་གཞི་རྒྱུད་དུ་འཁྲུངས་པ་ཞིག་ཡིན་པ་དེ་ནི་རབ་བྱུང་བཅོ་ལྔ་པའི་ཤིང་འབྲུག ( ༡༩༠༤ ) ལོར་དབྱིན་ཇི་བཙན་རྒྱལ་རིང་ལུགས་པས་བོད་དུ་བཙན་འཛུལ་བྱེད་སྐབས་དཔའ་ངར་ཞུམ་མེད་ཀྱིས་དམག་འཐབ་གནང་མཁན་ཞིག་ཡིན་པའི་སྐོར་རྒན་རབས་འགའི་ངག་རྒྱུན་དུ་མཆིས། དངོས་ཤུགས་སུ་བགྱིས་མི་ཆོག་པ། དངོས་དང་ལྐོག་གཉིས་ཀ་ནས་བྱེད་མི་ཆོག་པ། ༼དུང་དཀར་ཚིག་མཛོད་ཆེན་མོ་༽ནས་བཏུས།
སྤྱི་ལོ་659པ་ས་ལུག་ལོར་བཙན་པོ་མང་སྲོང་མང་བཙན་(སྤྱི་ལོ་ 638-676)སྦྲགས་ཀྱི་ཤར་ན་བཞུགས་ཤིང༌། བློན་ཆེན་མགར་སྟོང་བཙན་གྱིས་བོད་དམག་ཆིག་སྟོང་ཙམ་ཁྲིད་ནས་འ་ཞའི་ཡུལ་དུ་སླེབས། དེང་སང་ཨ་མདོ་རྡོ་སྦིས་ཀྱི་སྟོང་རུ་མཚོ་ནག་ཏུ་གྲགས་པའི་ཡུལ་དེར་དམག་འཁྲུག་བྱས་པས། བོད་དམག་ཆིག་སྟོང་གིས་ཐང་དམག་བརྒྱད་ཁྲི་ཕམ་དུ་བཅུག་སྟེ་རྒྱལ་ཁ་ཐོབ། སྤྱི་ལོ་662པ་ཆུ་ཁྱི་ལོར་བློན་པོ་མགར་སྟོང་བཙན་གྱིས་གྲུ་གུའི་ཡུལ་དུ་དམག་དྲངས། སྤྱི་ལོ་667པའི་མེ་ཡོས་ལོར་བཙན་པོ་འོར་མང་དུ་གཤེགས་ཏེ། བློན་པོ་མགར་སྟོང་བཙན་འབྲས་ནད་ཀྱི་འདས། འདུས་སྲོང་མང་རྗེ་(སྤྱི་ལོ་676-704) ལོ་ངོ་བཞི་ལ་ཐོན་པའི་ས་ཡོས་ཏེ་སྤྱི་ལོ་679པའི་ལོར་རྒྱལ་པོའི་ཁྲི་ལ་འཁོད། འོན་ཀྱང་ཆབ་སྲིད་ཀྱི་འགན་དབང་གཙོ་བོ་མ་ཡུམ་ཁྲི་མ་ལོད་ཀྱིས་བསྐྱངས། སྤྱི་ལོ་703པ་ཆུ་ཡོས་ལོར་བཙན་པོ་སྐུ་དངོས་ཀྱིས་འཇང་ཡུལ་དུ་དམག་དྲངས་ཏེ་འཇང་པ་རྣམས་ཆམ་ལ་ཕབ། སྤྱི་ལོ་704པ་ཤིང་འབྲུག་ལོར་འཇང་ཡུལ་དུ་སྐུ་གཤེགས།

ཕྱོགས་འཛིན་རིས་ཆད་བློ་ཡི་དྲི་མས་བཏང་།། ཀུན་ཁྱབ་མཁའ་འདྲ་རྡུལ་བྲལ་མེ་ལོང་སྟེ།། དེ་འདྲའི་བློ་ཅན་གང་གི་མདུན་ས་རུ།། རྒྱུ་འབྲས་བླངས་དོར་ངང་གིས་དྭངས་སྙིགས་འབྱེད།།
དེ་རྗེས་ཕྱི་ལོ་ ༡༩༤༧ ཟླ་བ་ ༡༡ ནང་ཞྭ་སྒབ་པས་སྣེ་འཁྲིད་འོག་མཁན་ཆུང་ཆང་ཁྱིམ་པ་ཐུབ་བསྟན་ཐུབ་བསྟན་ཚེ་དཔལ་དང༌། གྲོ་སྤྱི་རིམ་བཞི་སྤོམ་མདའ་བ་བློ་བཟང་ཡར་འཕེལ། སྐད་སྒྱུར་དབུས་མདའ་ཟུར་ཁང་སྲས་ལྷ་དབང་སྟོབས་རྒྱལ་བཅས་ལས་གྲུབ་པའི་བོད་ཀྱི་ཚོང་དོན་སྐུ་ཚབ་ཐོག་མ་དེ་ལྷ་ས་ནས་རྒྱ་གར་དུ་ཕེབས་ཐོན་གྱིས་རྒྱ་གར་དབང་འཛིན་པ་དབྱིན་གཞུང་སྐུ་ཚབ་ Viceroy Lord Mountain དང༌། སྲིད་བློན་ Jawaharlal Nehru དང༌། ཕྱི་སྲིད་དྲུང་ཆེ་སྐུ་ཞབས་ K.. P. S Menon དང༌། ཕྱི་སྲིད་དྲུང་ཆེ་གཞོན་པ་སྐུ་ཞབས་ D.H Dayal དང༌། Mahatma Gandhi བཅས་དང་མཇལ་འཕྲད་གནང། སྲིད་བློན་ནེ་ཧ་རུ་མཆོག་ནས་རྒྱ་གར་དང་བོད་གཉིས་ཀྱི་བར་ཚོང་འབྲེལ་མ་ཚུགས་སྔོན་ཆིངས་ཡིག་འཇོག་དགོས་པའི་བསམ་ཆུལ་བོད་ཀྱི་སྐུ་ཚབ་ཚོར་གསུངས་ཤིང༌། སྐུ་ཞབས་ཞྭ་སྒབ་པས་ལྷ་སར་ཏར་བཏང་སྟེ་བོད་གཞུང་ལ་འབྲེལ་གཏུགས་གནང་བར་བཀའ་ལན་དངོས་གང་ཡང་མེད་པར་ཁོང་ཨ་རིར་ཕེབས་དགོས་སྐོར་གསུངས་པ་རེད།

རྗེ་འདི་སྨད་མདོ་ཁམས་ཀྱི་ཆར་གཏོགས་པའི་འབྲི་ཟླ་ཟལ་མོ་སྒང་རྒྱལ་བཟང་གི་འབྲོག་སྡེར་ཡབ་བཀྲ་ཤིས་དཔལ་ལྡན་དང་ཡུམ་སྨན་ལྷ་ཚེ་རིང་གཉིས་ཀྱི་སྲས་སུ་རབ་བྱུང་བཅུ་བཞི་པའི་མེ་སྦྲུལ(༡༨༥༧)ལོར་འཁྲུངས། དགུང་ལོ་དྲུག་ལ་ཕེབས་སྐབས་རྗེ་བློ་བཟང་བསྟན་པའི་རྒྱལ་མཚན་གྱི་ཡང་སྲིད་དུ་ངོས་འཛིན་གྱིས་གདན་ས་རོང་ཐ་རྭ་ཉག་ཐེག་ཆེན་གླིང་དུ་གདན་དྲངས་ཏེ་ཁྲི་ལ་གསོལ། རྗེ་བློ་བཟང་འཕྲིན་ལས་རྒྱལ་མཚན་མཆོག་ནས་གཙུག་ཕུད་བཞེས་པ་དང་དགེ་བསྙེན་དུ་བསྒྲུབས་ནས་མཚན་བློ་བཟང་ཆོས་འབྱོར་ལྷུན་གྲུབ་ཅེས་གསོལ། དགུང་ལོ་བཅུ་ལ་ཡོངས་འཛིན་དགོངས་རྫོགས་ཀྱི་ཆེད་དབུས་གཙང་དུ་ཕེབས། རྒྱལ་དབང་ཐམས་ཅད་མཁྱེན་པ་འཕྲིན་ལས་རྒྱ་མཚོ་དང་པཎ་ཆེན་ཐམས་ཅད་མཁྱེན་པ་དང་མཇལ། ཁྱབ་བདག་འཇོག་རི་པ་ཆེན་པོ་དང་ཀེའུ་ཚང་མཆོག་སྤྲུལ་རིན་པོ་ཆེ་བློ་བཟང་ཡེ་ཤེས་གཉིས་ཀྱི་དྲུང་དུ་གསང་བདེ་འཇིགས་གསུམ་གྱི་དབང་ལུང་དུ་མ་གསན། དགུང་ལོ་བཅུ་གཅིག་ལ་ཕེབས་སྐབས་ཕུར་བུ་ལྩོག་བྱང་ཆུབ་གླིང་དབེན་གནས་སུ་བྱམས་མགོན་བླ་མ་རིན་པོ་ཆེའི་དྲུང་ནས་དགེ་བསྙེན་དང་རབ་བྱུང་དགེ་ཚུལ་དང་བཅས་པའི་སྡོམ་པ་བཞེས། མཚན་ཡང་སྔར་ཡོད་ཀྱི་གོང་དུ་བྱམས་པ་ཞེས་བསྣན་པ་ཙམ་ལས་གཞན་སོར་བཞག་མཛད་དེ་ཕ་ཡུལ་ཕྱོགས་སུ་བྱོན། དགུང་ལོ་བཅུ་གསུམ་ལ་ཀོ་རྫོང་གི་པཎྡི་ཏ་དཱ་ནའི་མཚན་ཅན་གྱི་དྲུང་ནས་སྙན་ངག་སུམ་རྟགས་དང་བརྡ་གསར་སྙིང་ལ་སོགས་རིག་པའི་གནས་ལ་གསན་སྦྱོངས་མཛད། དགུང་ལོ་བཅུ་དྲུག་ལ་དཔལ་སྤུངས་དགོན་དུ་ཕེབས། དགུང་ལོ་བཅུ་དགུར་དབུས་སུ་ལྷ་ལྡན་སྨོན་ལམ་ཆེན་མོའི་ཚོགས་སུ་བྱོན། ལྷ་རམས་པའི་དམ་བཅའ་སོགས་ལ་ཕེབས། ལོ་དེའི་ཟླ་བ་གཉིས་པར་རྗེ་བློ་གྲོས་མཐའ་ཡས་ཀྱི་དྲུང་ནས་བསྙེན་རྫོགས་ཀྱི་སྡོམ་པ་བཞེས། དགུང་ལོ་ཉི་ཤུ་རྩ་དྲུག་ལ་རྭ་ཉག་དགོན་གྱི་བྱམས་ཁང་དང་ཕོ་བྲང་ཞིག་གསོ་གནང་། དགུང་ལོ་སུམ་ཅུར་རྗེ་བླ་མ་དངུལ་ཆུ་པ་ཆེན་པོར་བསྟོད་པ་ཀུན་ཏུ་བཟང་པོའི་འཁོར་ལོ་བརྩམས་པར་མཛད། དེ་ནས་དགུང་ལོ་ཞེ་ལྔ་བར་དབུས་གཙང་དུ་ཐེངས་འགའ་ཕེབས་རྗེས་གཙོ་བོར་སྐུ་མཚམས་སུ་སྒྲུབ་པ་སྙིང་པོར་མཛད། ཕྱག་རྩོམ《བཀའ་དྲིན་གསུམ་ལྡན་རྗེ་བཙུན་བློ་བཟང་ཆོས་འབྱོར་ལྷུན་གྲུབ་དཔལ་བཟང་པོའི་རྣམ་ཐར་ལེགས་བཤད་གཏམ་གྱི་རྒྱ་མཚོ》《ལྷ་ཆེན་སྲིད་སྤངས་རྡོ་རྗེ་ལ་མཆོད་བསྟོད་བྱ་ཚུལ》《དཔལ་ལྡན་ཆོས་ཀྱི་སྒྲོལ་མ་འཁོར་བཅས་དགྱེས་བསྐྱེད་བསྐང་མདོས་ཕྱོགས་བསྒྲིགས》《དམ་པའི་ཆོས་ལ་བསྐུལ་བའི་བསླབ་བྱ་ཤུགས་འབྱུང་སྐྱོ་གླུའི་ཕྲེང་བ་དམ་པ་མཉེས་པའི་མཆོད་སྤྲིན》སོགས་གསུང་མགུར་བསླབ་བྱའི་རིམ་པ་དུ་མ་དཀྱུས་གཅིག་ཏུ་བཀོད་པ། 《འཛམ་གླིང་སྐྱེས་མཆོག་རིན་པོ་ཆེའི་འཁོར་དང་བཅས་པ་ལ་མཆོད་བསྟོད་ཆོ་ག་དངོས་གྲུབ་འདོད་འཇོ》སོགས་པོད་འབྲིང་གཉིས་ཙམ་མཛད། དགུང་ལོ་ཞེ་ལྔ་ལ་ཕེབས་པ་རབ་བྱུང་བཅོ་ལྔ་པའི་ལྕགས་གླང(༡༩༠༡)ལོར་དགོངས་པ་ཆོས་དབྱིངས་སུ་ཐིམ། མཛད་རྣམ་ཞིབ་པ《བཀའ་དྲིན་གསུམ་ལྡན་རྗེ་བཙུན་བློ་བཟང་ཆོས་འབྱོར་ལྷུན་གྲུབ་དཔལ་བཟང་པོའི་རྣམ་ཐར་ལེགས་བཤད་གཏམ་གྱི་རྒྱ་མཚོ》ཞེས་པར་གཟིགས།དུང་དཀར་ཚིག་མཛོད་ཆེན་མོ་༽ལས་བཏུས།
མདོ་རྒྱ་ཆེར་རོལ་པ》དང་བོད་ཡིག་གི་། གནའ་རབས་ལོ་རྒྱུས་ཡིག་ཆ་མང་པོའི་ནང་གསལ་ཞིང་། ། ཡིག་གཟུགས་ཀྱི་དཔེ་ནི《རྒྱ་དཀར་ནག་རྒྱ་སེར་ཀསྨིར། བལ་བོད་ཧོར་གྱི་ཡི་གེ་དང་དཔེ་རིས་རྣམ་གྲངས》ཞེས། པའི་དཔེ་རྙིང་ལྕང་ལུང་པནྜི་ཏ་བློ་བཟང་བསྟན་པའི་རྒྱལ། མཚན་གྱི་གསུང་འབུམ་ཕྱི་སོག་གི་དཔར་མ་པོད[ང]པའི། མཇུག་ཏུ་ཡོད་པ་དེའི་ཤོག་གྲངས༡༠ནས༣བར་དང་། ། 《ཡིག་རིགས་སྣ་ཚོགས་ཀྱི་ཕྱི་མོ་མེ་ཏོག་ཕྲེང་བ》སྐུ་འབུམ། ཆེ་ཤོས་རིན་པོ་ཆེའི་བླ་བྲང་གི་ཤིང་དཔར་ཤོག་གྲངས་། ༧ནས༤པའི་མཇུག་བར་གསལ་བ་དེར་གཟིགས། །

འོན་ཀྱང་རྒྱའི་གནའ་བོའི་ཡིག་ཚང་ཀུན་ན་སུམ་པ་ལ་ཏུན་ཉུས་གོ༼东女国༽སྟེ་ཤར་ཕྱོགས་བུད་མེད་ཀྱི་རྒྱལ་ཁབ་ཅེས་བཀོད་པ་དང་། འདིའི་མངའ་ཁོངས་ལ་ཤར་ནུབ་བར་ཉིན་ལམ་དགུ་དང་ལྷོ་བྱང་བར་ཉིན་ལམ་ཉི་ཤུ་ཙམ་ཡོད་པ་དང་། དེར་མཁར་རྫོང་བརྒྱད་ཅུ་དང་འབངས་དུད་ཚང་བཞི་ཁྲིའམ་ཧྲག་དམག་ཆིག་ཁྲི་བཅས་མངའ་ཞིང་། ཡུལ་གྱི་ལྟེ་བ་ནི་ཆབ་མདོ་དང་རྫ་ཆུའི་རྒྱུད་དུ་ཡོད་པར་བཤད་ལ། དེའི་རྒྱལ་དཔོན་དང་ནང་བློན་ཚང་མ་བུད་མེད་ཡིན་པས་རྒྱས་མིང་དེ་ལྟར་བཏགས་པར་གྲགས་སོ།། དུས་ཕྱིས་རྒྱ་ཡིག་ཏུ་སུམ་པའི་མིང་བོད་སྐད་དང་བསྟུན་ཏེ་སུའོ་པེ༼苏毗༽ཞེས་སྒྲ་བསྒྱུར་ཙམ་བྲིས་འདུག་གོ། སུམ་པ་ཡང་བོད་རྒྱལ་གནམ་རི་སྲོང་བཙན་སྐབས་ཡན་ནས་སྤུར་རྒྱལ་བཙན་པོའི་མངའ་འོག་ཏུ་ཚུད་པ་ཡིན་ལ། སྲོང་བཙན་སྐུ་གཞོན་ནུའི་སྐབས་སུ་མཛོ་སུམ་པས་ངོ་ལོག་བྱས་པ་མྱང་མང་པོ་རྗེ་ཞང་སྣང་གིས་དམག་དྲངས་མི་དགོས་པར་སུམ་པའི་ཁྱིམ་གྲངས་མ་ཤོར་བར་ཡོངས་རྫོགས་བོད་ཀྱི་འབངས་རྣལ་མར་བཀུག་ནས་ལས་དོན་དོ་དམ་བྱེད་པ་སོགས་ཀྱི་གནས་ཚུལ་མང་པོ་ཞིག་ཏུན་ཧོང་ཡི་གེར་གསལ་བ་ལྟར་རོ།།

༡.ཤར་ཀང་ལའི་མཚོ་དཀར་མོ། ༢.ལྷོར་སིངྷིའི་མཚོ་སེར་པོ། ༣.ནུབ་ཏུ་སིན་དྷུའི་མཚོ་དམར་སྐྱ། ༤.བྱང་དུ་པ་ཤུའི་མཚོ་ལྗང་ཁུ། ༥.ཤར་ལྷོར་རབ་འབྱམས་ཀྱི་མཚོ་སྔོན་པོ། ༦.ལྷོ་ནུབ་ཏུ་ཀོ་ལའི་མཚོ་སྨུག་ནག། ༧.ནུབ་བྱང་དུ་ཟངས་མདོག་གི་མཚོ་ལྗང་ཁུ། ༨.བྱང་ཤར་དུ་ལོ་རེའི་མཚོ་དཀར་པོ།

འདི་ནི་སྔོན་ཚེ་རྒྱལ་པོའི་རིང་ལུགས་སྐབས།། དབང་ཆེན་ཚངས་པ་འདྲ་བའི་རྒྱལ་པོ་དག རིམ་པར་བྱོན་ནས་དབང་བསྒྱུར་བྱེད་ས་ཡི།། ཧྥ་རན་སི་ཡི་རྒྱལ་པོའི་ཕོ་བྲང་རེད།།

རང་དགོན་སླར་གསོའི་སྐབས་ཐོག་མར་དུས་མཆོད་རྣམས། བླ་བྲང་ནང་དབུ་འཛུགས་མཛད་ནས་ལོ་ཤས་དེ་མུར་བཞུགས། དུས་ཀྱི་འཕོ་འགྱུར་གྱིས་བསྟན་པ་སྤྱི་དང་མཚུངས་པའི་རང་དགོན་རྣམ་རྒྱལ་གསང་བ་ལྷ་རྩེའི་ཆོས་སྡེ་ཐུབ་བསྟན་རྣམ་དག་གླིང་ཡང་། ཆགས་ཤུལ་དུ་གྱུར་པས། འདུས་སྡེ་གྲྭ་ཚང་རྣམས་ཀྱི་འདོད་མོས་ལྟར། ཤིང་བྱི་ལོ་དང་། ཤིང་གླང་ལོ་སྐོར་ནས་རྗེ་ཉིད་ཀྱི་ཕྱག་རྫས་ཕངས་མེད་དུ་བཏང་ནས། སྔར་ལས་ལྷག་པའི་འདུ་ཁང་རྟ་བབས། གློ་འབུར། དྭངས་ཤེལ་གྱི་དྲྭ་བས་མཛེས་ལ་བཀྲ་བ་བཞེངས། སྒྲུབ་ཁང་ཇ་ཁང་སོགས་སྔར་གྱི་ཉམས་པ་རྣམས་རྨིང་ནས་གསོས། མེ་ཡོས་རབ་བྱུང་བཅུ་བདུན་པ་གསར་དུ་ཚེས་ནས། སྒྲུབ་གྲྭ་གསར་སྒྲིག་མི་གྲངས་གཏན་འཇགས་མཛད། གཞན་ཡང་སྐུ་ན་གཞོན་དུས་ནས་ཐུགས་འདུན་ཡོད་པ་ལྟར་བསམ་འགྲུབ་མཐོང་སྨོན་གླིང་དུ། འདུ་ཁང་ཀ་བ་བཅུ་གཉིས་དང་། གཟིམ་ཆུང་། མགོན་ཁང་། ཇ་ཁང་བཅས་དང་། བཤད་གྲྭ་ཁང་ཤག་མིག་བཅུ་བདུན་འདུ་ཁང་ར་བ་དང་བཅས་གསར་བཞེངས་མཛད། གསར་དུ་བཞེངས་པ་དང་བསླུ་ཡོན་ཕུལ་ནས་ཕྱག་འབྱོར་བྱུང་བ་སོགས་རྟེན་གསུམ་ལ། འབའ་རོམ་ཁང་དུ་འབའ་རོམ་པའི་འདྲ་ཞལ་ལྡེར་སྐུ་མི་ཚད་ཙམ་བྱིན་ལྡན། འཁོར་དུ་དབོན་རྒན་རྒྱལ་བ་གྲགས་པ་དང་། དབོན་ཤེས་རབ་བྱང་ཆུབ་གཉིས་ཀྱིས་བསྐོར་བ་ཁུ་དབོན། འབྲི་གུང་སྐྱོབ་པའི་ཧོར་སྐུ་ཚེམ་མུར་གསུང་བྱོན་མར་གྲགས་པ་རྐང་གང་། སྟོན་པ་ཐུབ་པའི་དབང་པོའི་སྣང་བརྙན་རྒྱ་གར་ཤར་ལི་རྐང་གང་། སློབ་དཔོན་ཀླུ་སྒྲུབ་ཀྱིས་ལྷོ་དཔལ་གྱི་རི་ནས་གདན་དྲངས་པར་གྲགས་ཤིང་། ཇོ་བོའི་ཐུགས་དམ་ཡིན་པར་གྲགས་པའི་སྒྲོལ་སྐུ་བྱིན་ལྡན་མཛུབ་གང་བ། ནང་ཆེན་སྐུ་འབུམ་རྩར་ཆགས་སྐབས་ཀྱི་ནང་རྟེན་ཡིན་པར་གྲགས་པའིི་མགོན་པོ་ཕྱག་བཞི་པའི་མདོས་ཐང་སོགས་ཞལ་ཐང་བརྒྱ་ལྷག་གོང་གཤམ་ཁེབས་བཅས་དངོས་གཙང་བཞུགས།
རྒྱལ་ཁབ་གཅིག་གི་སྟོབས་འབྱོར་མངའ་ཐང་དང་།། མི་འུ་དེ་ཡི་རིམ་བཞིན་ལག་ཆགས་ཚུལ།། ཆུང་ནས་ཆེ་དང་དར་ནས་རྒུད་པ་སོགས།། ཀུན་ནས་མཚུངས་ཕྱིར་སྡུག་ཡུས་མ་ཆེ་ཞེས།། སླར་ཡང་མདོ་དོན་ཚུལ་དུ་བསྐུལ་བ་ཡིན།།

གཞན་ཡང་སྔ་རྗེས་ཅི་རིགས་ལ་ཚངས་གསར་སྤྲུལ་སྐུ་རྣལ་འབྱོར་གྲུབ་པའི་དབང་ཕྱུག་ཆེན་པོ་འཆི་མེད་གྲུབ་པའི་རྡོ་རྗེ་ལས། འབའ་རོམ་པའི་ཆོས་སྐོར་དང་། མཆོག་གླིང་གཏེར་གསར། རྒྱལ་བའི་བཀའ་འགྱུར་ཆེན་མོའི་བཀླག་ལུང་སོགས་ཆོས་དང་གདམས་པ་མཐའ་ཡས་པ་གསན། མཁས་པའི་དབང་པོ་དམ་པ་ཁྱུང་སྤྲུལ་པདྨ་ཕྲིན་ལས་རྒྱ་མཚོའི་གསེར་ཞལ་ཐོག་མར་མཇལ་སྐབས། དག་པའི་གཟིགས་སྣང་བཞིན་རྗེ་འདི་པ་དྲུང་རྨ་སེ་བློ་གྲོས་རིན་ཆེན་གྱི་རྣམ་འཕྲུལ་ཡིན་པར་ཞལ་གྱིས་བཞེས་ཤིང་། མཚན་འཇམ་དབྱངས་བློ་གྲོས་རིན་ཆེན་ཞེས་བསྩལ། གདམས་ངག་རིན་ཆེན་མཛོད་དང་། ཀློང་ཆེན་མཛོད་བདུན། འཇིག་གླིང་པོད་གཉིས་སོགས་མདོར་ན་ཁྱུང་སྤྲུལ་རིན་པོ་ཆེ་ཞིང་དུ་མ་ཕེབས་བར་ཟབ་རྒྱས་ཆོས་ཀྱི་གདམས་ཟབ་བུམ་པ་གང་བྱོའི་ཚུལ་དུ་གནང་ནས་ཐུགས་བརྒྱུད་འཕོས་པར་གྲགས་ཤིང་། རྗེ་འདིའི་སློབ་མའི་གཙོ་བོར་གྱུར། འབའ་རོམ་རང་ལུགས་ཀྱི་རྩ་གསུམ་ཆོ་ག་སྤྱི་དང་། གསོལ་བསྐང་སོགས་གསར་རྩོམ་ཞུན་མཐར་ལེགས་པར་གནང་། དཔོན་སློབ་འདི་གཉིས་ཀྱི་དྲིན་ལས་འབའ་རོམ་བཀའ་བརྒྱུད་ཀྱི་རིང་ལུགས་དྲི་མ་མེད་པའི་ཕྱག་རྒྱུན། ཕྱི་དུས་རང་རྐང་ཡོད་པ་རྗེས་འཇུག་རྣམས་ཀྱི་སྤྱོད་ཡུལ་དུ་གྱུར་པ་འདི་བཞིན་ལགས།

ས་འགུལ་གྱི་གོད་ཆག་ནི་ནམ་རྒྱུན་གློ་བུར་བ་ དང་ཉེན་ཚབས་ཆེན་པོ་ཡིན་པ་དང་མཉམ་དུ་གང་བྱུང་དུ་རྨས་མ་འབོར་ཆེན་དང་རྨ་ཁ་སྣ་ མང་ཡོད་པ་ཞིག་ཡིན།ས་འགུལ་གོད་ཆག་དེ་གཙོ་བོ་སྡོད་ཁང་འགྱེལ་ནས་མི་ལུས་ལ་ཆག་ སྐྱོན་དང་གཅུར་སྐྱོན་ཕོག་པ་དང་མི་མང་པོའི་མགོ་རུས་དང་ཕོ་བ།རྐང་ལག་དང་སྒལ་ ཚིགས་བཅས་སུ་རྨས་སྐྱོན་ཕོག་པ་ཤ་སྟག་གོ ། ས་འགུལ་གྱི་སྐབས་སུ་རྨས་མ་མང་པོ་དུས་གཅིག་ཏུ་ཐོན་སྲིད་པས།མྱུར་སྐྱོབ་ཀྱི་ ལས་ཀ་སོགས་གཙོ་བོ་དམངས་ཚོགས་ཀྱི་རོགས་སྐྱོར་འོག་ལག་བསྟར་བྱ་བ་ཡིན།དེའི་ རྐྱེན་གྱིས་ས་གནས་ནས་བཀོད་འདོམས་ལེགས་པོ་བྱེད་པ་དང་མི་སྣ་བཀོད་བསྒྲིགས་ ལེགས་པོ་ཡོང་བ་ནི་ཤིན་ཏུ་ནས་གལ་ཆེན་ཡིན།

ཀློང་ཆེན་རབ་འབྱམས་པ་དྲི་མེད་འོད་ཟེར་ནི་རྫོགས་པ་ཆེན་པོའི་བཀའ་སྲོལ་ཆེས་ཆེར་གསལ་བར་མཛད་པ་པོ་རྙིང་མའི་སློབ་དཔོན་ཀློང་ཆེན་པ་དྲི་མེད་འོད་ཟེར་རམ། མཚན་གཞན་ཚུལ་ཁྲིམས་བློ་གྲོས་ཏེ། རབ་བྱུང་ལྔ་པའི་ས་ཕོ་སྤྲེལ་སྤྱི་ལོ༡༣༠༨ལོར་ཡབ་བསྟན་པ་སྲུང་དང་ཡུམ་འབྲོམ་བཟའ་བསོད་ནམས་རྒྱན་གཉིས་ཀྱི་སྲས་སུ་དབུས་ལྷོ་གཡོ་རུ་གྲའི་ཆ་སྟོད་གྲོང་དུ་ སྐུ་བལྟམས། དགུང་ལོ་ལྔའི་སྟེང་ནས་སློབ་གཉེར་གྱི་དབུ་བཙུགས་ཤིང་སྔ་གཞུག་ཏུ་ཀརྨ་པ་རང་ བྱུང་རྡོ་རྗེ། ས་སྐྱ་བདག་ཆེན། རྙིང་མའི་རིག་འཛིན་ཀུ་མཱ་རཱ་ཛ་སོགས་མཁས་གྲུབ་མང་པོ་སློབ་དཔོན་དུ་བསྟེན། གཡག་སྡེ་པཎ་ཆེན་གྱི་མདུན་དུ་དོགས་བཀྲོལ་མང་དུ་མཛད། མདོ་སྔགས་ཀྱི་གཞུང་ལུགས་མ་ལུས་པ་ཐུགས་སུ་ཆུད་དེ་མཁས་པའི་གོ་འཕང་བརྙེས། དབུས་གཙང་གི་དགོན་གནས་ཕལ་མོ་ཆེ་དང་། ཁྱད་པར་དུ་རྒྱ་གར་འཕགས་པའི་ཡུལ་གྱི་དཔལ་ཆུ་བོ་རི་དང་ཨོ་རྒྱན་ཡུལ་སོགས་སུ་ཞབས་ཀྱིས་བཅགས། འཆད་རྩོད་རྩོམ་གསུམ་གྱི་ཡོན་ཏན་བསམ་གྱིས་མི་ཁྱབ། ཆུ་སྟག་སྤྱི་ལོ༡༣༦༢ལོར་ཆོས་འབྱུང་རིན་པོ་ཆེའི་གཏེར་མཛོད་ཅེས་པ་ཕྱག་རྩོམ་གནང་། དགུང་ལོ་ང་དྲུག་པ་རབ་བྱུང་དྲུག་པའི་ཆུ་ཡོས་སྤྱི་ལོ༡༣༦༣ལོར་དཔལ་བསམ་ཡས་མཆིམས་ཕུ་རུ་དགོངས་པ་ཆོས་དབྱིངས་སུ་བསྡུས་སོ། ། ཁོང་གི་གསུང་རྩོམ་སྐོར་ལ། ཕྱིའི་གནས་ཐུན་མོང་གི་སྐོར་བསྟན་བཅོས་དགུ་བཅུ་གོ་ལྔ། ནང་གི་གནས་རྒྱ་ཆེར་བཤད་པའི་བསྟན་བཅོས་ཆིག་བརྒྱ་ཉེར་བརྒྱད། གསང་བའི་གནས་དེ་ཁོ་ན་ཉིད་སྟོན་པའི་བསྟན་བཅོས་སུམ་ཅུ་སྟེ་བརྩམས་ཆོས་ཉིས་བརྒྱ་ལྔ་བཅུ་རྩ་གསུམ་བཞུགས་སོ།།